Agenda for Pwyllgor Trosolwg a Chraffu Cymunedau a Menter on Dydd Mercher, 19eg Rhagfyr, 2018, 10.00 am\nDydd Mercher, 19eg Rhagfyr, 2018 10.00 am\nPwrpas: I gadarnhau, fel cofnod cywir gofnodion y cyfarfodydd) ar 30 Hydref a 7 Tachwedd 2018.\nMinutes 07.11.18 , eitem 42. PDF 75 KB\nCyflwynwyd cofnodion y cyfarfodydd a gynhaliwyd ar 30 Hydref a 7 Tachwedd 2018. Ar gofnodion 30 Hydref, nodwyd gwelliant yn y paragraff cyntaf.\nGofynnodd y Cynghorydd Hutchinson am i’w ymddiheuriadau gael eu cofnodi ar y ddau set o gofnodion.\nYn amodol ar y newidiadau, cymeradwywyd y ddau set o gofnodion fel cofnod cywir a chawsant eu llofnodi gan y Cadeirydd.\nCyhoeddodd y Cadeirydd y byddai Katie Clubb yn gadael y Cyngor i ymgymryd â swydd newydd. Wrth ddymuno’n dda iddi, mynegodd Aelodau eu diolch i Katie am ei hymroddiad a'i gwaith caled yn ystod ei chyfnod yn Sir y Fflint.\nCymunedau am Waith PDF 99 KB\nPwrpas: Rhoi diweddariad i Aelodau ar ddarpariaeth rhaglenni cyflogadwyedd Llywodraeth Cymru yn Sir Y Fflint.\nEnc. 1 - Participant Case Study , eitem 44. PDF 128 KB\nCyflwynodd y Prif Swyddog (Cynllunio, yr Amgylchedd a'r Economi) adroddiad i ddarparu gwybodaeth ar y gwasanaeth Menter ac Adfywio ac i roi’r wybodaeth ddiweddaraf i Aelodau yngl?n â chyflawni rhaglenni cyflogadwyedd Llywodraeth Cymru yn Sir y Fflint.\nMewn ymateb i gais cynharach, cylchredwyd nodyn briffio gan y Rheolwr Gwasanaeth – Menter ac Adfywio, a rhoddodd drosolwg o’r swyddogaethau a'r gweithgareddau cyfredol o fewn pob maes gwasanaeth yn dilyn ailstrwythuro diweddar. Dangosodd diagram o’r strwythur newydd fod y mwyafrif o’r timau yn cael eu hariannu'n allanol. Nodwyd nifer o ddeilliannau cadarnhaol fel y gefnogaeth a roddwyd gan y tîm Menter Gymdeithasol i fusnes cymdeithasol yn cael ei gydnabod yng Ngwobrau Busnes Sir y Fflint yn ddiweddar yn ogystal â llwyddiant y tîm Economi Rhanbarthol yn sicrhau £9m o gyllid ar gyfer cysylltedd digidol. Byddai adroddiad ar waith gan y swyddogaeth Datblygu Rhaglen ar ddull i ddarparu gwerth cymdeithasol drwy weithgaredd caffael yn cael ei gynnwys yn y rhaglen ar gyfer cyfarfod y Pwyllgor ym Mawrth.\nWrth groesawu’r wybodaeth cododd y Cynghorydd Dolphin bryderon am yr amser y mae’n ei gymryd i lenwi'r swydd wag i gefnogi adfywio canol y dref. Eglurodd y Rheolwr Gwasanaeth fod adnoddau wedi lleihau dros amser yn ogystal â chefnogaeth cyllid allanol. Roedd anghenion canol trefi yn newid mewn ymateb i heriau economaidd yn genedlaethol, a byddai angen i swyddogion ystyried dull newydd o weithio mewn ffordd strategol i dargedu adnoddau’n effeithiol. Byddai adroddiad llawn ar ganol trefi yn cael ei dderbyn ym Mawrth/Ebrill.\nRhannwyd y pryderon hyn gan y Cynghorydd Hutchinson a ddywedodd fod yr effaith yn amlwg yng nghanol yr holl drefi, a siopau llai oedd yn wynebu'r risg mwyaf.\nTra’n rhoi sicrwydd y byddai adnoddau cyfyngedig y Cyngor yn cael eu defnyddio yn y ffordd fwyaf effeithiol, dywedodd y Prif Swyddog (Cynllunio, yr Amgylchedd a'r Economi) mai'r prif her i'r strydoedd mawr oedd y newid sylweddol yn y farchnad fanwerthu ar draws y DU ac mai ychydig o ddylanwad oedd gan yr Awdurdod Lleol dros hynny.\nRhannwyd y farn hon gan y Cynghorydd Butler a dynnodd sylw at y ffaith fod y cynnig ymhob canol tref yn wahanol. Dywedodd fod gan bawb ddyletswydd i gefnogi eu siopau lleol a bod y Cyngor yn gwneud popeth o fewn ei bwerau i gynyddu nifer yr ymwelwyr fel annog landlordiaid i sicrhau fod llety gwag ar gael uwchben siopau.\nDywedodd y Cynghorydd Palmer cyn penodi Rheolwr Canol Tref / Swyddog Adfywio y dylid cytuno ar y cylch gorchwyl cywir i sicrhau nad ydynt yn cael eu pardduo am beidio â gwneud y gwaith o fewn yr hinsawdd bresennol.\nCyfeiriodd y Cynghorydd Shotton at effaith siopa ar y we a gofynnodd am ryddhad ardrethi busnes Llywodraeth Cymru. Eglurodd y Rheolwr Gwasanaeth fod y cyllid hwn yn cael ei roi yn awtomatig i fusnesau cymwys. Ar dwristiaeth dywedodd fod rhaglen waith ar y gweill i wella isadeiledd ymwelwyr yn yr ardaloedd arfordirol.\nRoedd aelodau eraill yn cydnabod fod adfywio canol tref yn fater eang a oedd hefyd wedi ... view the full Cofnodion text for item 44.\nItem 4 - Summary of services PDF 125 KB\nStrategaeth Ddigartrefedd Ranbarthol a Chynllun Gweithredu Lleol PDF 92 KB\nEnc. 1 for Homeless Strategy and Action Plan , eitem 45. PDF 2 MB\nCynllun y Cyngor 2018/19 - Monitro Canol blwyddyn PDF 116 KB\nAppendix 1 - Mid year progress report - Supportive Council , eitem 46. PDF 694 KB\nAppendix 2 - Mid year progress report - Ambitious Council , eitem 46. PDF 434 KB\nCyflwynodd y Prif Swyddog (Tai ac Asedau) yr adroddiad cynnydd canol blwyddyn ar berfformiad yn erbyn Cynllun y Cyngor 2018/19 gan ganolbwyntio ar feysydd o dan berfformio o dan flaenoriaethau 'Cyngor Cefnogol’ a ‘Chyngor Uchelgeisiol’ oedd yn berthnasol i’r Pwyllgor.\nCyfeiriwyd at gynnydd cadarnhaol yn gyffredinol gyda 81% o’r gweithgareddau yn debygol o gyflawni'r canlyniadau oedd wedi eu cynllunio ar eu cyfer a 79% o'r dangosyddion perfformiad yn cwrdd neu'n mynd y tu hwnt i'w targedau yn ystod y cyfnod. Roedd y risgiau hefyd yn cael eu rheoli'n llwyddiannus gyda'r mwyafrif yn cael eu hasesu’n risgiau cymedrol neu’n fân risgiau.\nO dan flaenoriaeth y Cyngor Cefnogol, roedd yna ddangosydd perfformiad coch ar y nifer o ddiwrnodau i brosesu newid mewn amgylchiadau ar gyfer budd-daliadau tai. Dywedodd y Rheolwr Budd-daliadau fod y newidiadau mewn Credyd Cynhwysol yn her allweddol i’r tîm. Dywedodd fod rhai absenoldebau hir dymor gan weithwyr wedi eu datrys a bod Hyfforddeion Modern yn cael eu hannog i lenwi nifer o swyddi gwag dros dro. Ar y dangosydd coch am y cyfanswm o incwm ychwanegol oedd wedi’i dalu i breswylwyr Sir y Fflint o ganlyniad i waith a wnaed gan y Cyngor, eglurodd y byddai ffigyrau hwyr a ddarparwyd gan bartneriaid allanol yn gwella’r canlyniad terfynol ar gyfer yr adroddiad nesaf.\nYr unig brif faes risg oedd y potensial am lefelau dyled cynyddol pe na allai tenantiaid fforddio talu eu rhent neu eu Treth Cyngor, derbyniwyd adroddiad manwl ar hynny yn y cyfarfod diwethaf.\nMynegodd aelodau eu siom tuag at ymateb yr Adran Waith a Phensiynau i bryderon yngl?n â newidiadau arfaethedig i drefniadau cyllid grant.\nYn dilyn sylwadau gan y Cynghorydd Reece ar nodi tir addas ar gyfer datblygiadau tai yn y dyfodol, dywedodd y Cynghorydd Attridge y byddai gwaith ar gyn safle depo Canton yn mynd yn ei flaen yn y Flwyddyn Newydd.\nAppendix 1 - Draft Forward Work Programme , eitem 47. PDF 61 KB\nWrth ystyried y Rhaglen Gwaith i'r Dyfodol gyfredol, cytunodd y Pwyllgor y byddai’r canlynol yn cael eu trefnu ar gyfer y Flwyddyn Newydd:\n· Adroddiad ar amodau benthyca cyfredol a chyfraddau llog, yn dilyn cais yng nghyfarfod diweddar y Cyngor Sir.\n· Adroddiad ar ganol trefi.\n· Yr Wybodaeth Ddiweddaraf am y Cynllun Gweithredu Lleol Digartrefedd.


Ydych chi’n ddarparwr gofal ac yn edrych am weithwyr newydd? - WeCare\nYdych chi’n ddarparwr gofal ac yn edrych am weithwyr newydd?\nMae dros 200 o ddarparwyr gofal wedi cofrestru, yn rhad ac am ddim, ar ein gwefan ers i ni lansio yn Mawrth 2019.\nYdych chi’n ddarparwr gofal sydd yn edrych am weithwyr newydd? Ydych chi wedi cofrestru eich manylion ar ein gwefan? Mae’n rhad ac am ddim a gall eich gweithiwr newydd fod cwpl o gliciau i ffwrdd.\nMae’r rhestr yn tyfu drwy’r adeg felly sicrhewch nad ydych yn golli allan ar ddarpar weithwyr yn eich ardal.\nDim ond ychydig o funudau mae cofrestru yn ei gymryd a gallwch gofrestru yma.


Bara’r Bywyd Lefiticus 23:1-8 | Mudiad Efengylaidd Cymru\nY SABOTH A’R PASG\nYma ym mhennod 23 cawn fanylion am y gwahanol wyliau sydd i fod yn rhan mor bwysig o fywyd crefyddol Israel. Rhown sylw y tro hwn i ddwy ohonynt, sef y Saboth a’r Pasg (ynghyd â gŵyl y Bara Croyw).\nRhoddodd Duw orchymyn eglur ynghylch y Saboth yn Exodus 20:8-11, ond mae egwyddor y Saboth yn mynd yn ôl ymhellach. Fel un o ordinhadau’r creu (Genesis 2:2-3), mae’n berthnasol nid yn unig i genedl Israel ond hefyd i bawb ym mhobman.\nMae dwy wedd i’r Saboth (3). Yn negyddol, ni ddylid gweithio ar y dydd hwn. Mae’n bwysig gweithio’n ddiwyd weddill yr wythnos, ond ar wahân i weithredoedd angenrheidiol a gweithredoedd o drugaredd (e.e., Luc 13:14-16; 14:5), ‘nid ydych i wneud unrhyw waith’ ar y Saboth. Yn gadarnhaol, ‘Saboth i’r Arglwydd ydyw’, diwrnod sy’n gyfle i orffwys oddi wrth waith arferol ond hefyd i ymwneud â phethau Duw – addoli, gweddïo, darllen Gair Duw a llyfrau buddiol eraill, mwynhau cymdeithas â phobl Dduw, ac ati. I lawer un, mae’r Saboth yn flinder; ond i’r Cristion mae’n hyfrydwch i’w drysori fel uchafbwynt yr wythnos. Gweler Eseia 58:13-14.\nCoffáu achubiaeth Israel o’r Aifft oedd diben y Pasg a’r Bara Croyw (4-8; Exodus 12). Yn wahanol i’r Saboth, gwyliau i genedl Israel yn unig oedd y rhain, ond mae ganddynt serch hynny wersi i ni. Mae’r waredigaeth a ddaeth drwy ladd oen y Pasg yn ddarlun byw o’r iachawdwriaeth a ddaw drwy farw Iesu Grist, Oen Duw, adeg y Pasg (Ioan 1:29; 1 Corinthiaid 5:7). Yn wir, mae’r Pasg ei hun yn gysgod o Swper yr Arglwydd (Marc 14:22-26;\n1 Corinthiaid 11:23-26). Mae gŵyl y Bara Croyw wedyn yn coffáu ymadael â’r Aifft ar frys, gan gefnu am byth ar gaethiwed a gormes y wlad honno. Yn yr un modd mae’r sawl sy’n llawenhau yn Iesu Grist fel Gwaredwr i droi cefn yn llwyr ar ei hen ffyrdd pechadurus a byw yn awr i Dduw (1 Corinthiaid 5:6-8).


E-fwletin Chwefror 12fed, 2017 | Cristnogaeth 21\nE-fwletin Chwefror 12fed, 2017\nE-fwletin Chwfror 12fed, 23017\nAr ymweliad â Hong Kong rydych yn cael eich denu ar fore Sul i ymweld ag Eglwys Gadeiriol Sant Ioan, ynys Anglicanaidd yng nghanol holl amrywiaeth y ddinas ryfeddol hon. Mae’r eglwys yn gyfforddus lawn, llawer o fynd a dod yn ystod y gwasanaeth, a phrin yw’r Prydeinwyr sy’n bresennol. Y pregethwr gwadd yw ficer plwyf Offchurch, Swydd Warwig, yno ar wahoddiad y Deon. Wrth gychwyn ar ei bregeth cewch yr argraff nad yw’n sicr sut i gyfarch y dorf ac mae’n dweud jôc sydd, mae’n debyg, wedi cael derbyniad da gan gynulleidfaoedd yn Lloegr: ‘Fi yw ficer plwyf Offchurch ond, peidiwch â phoeni, nid awdurdod rheoleiddio eglwysi yw Offchurch.’ Distawrwydd llethol. Does gan fawr neb unrhyw obadeia am beth y mae’r dyn yn sôn.\nEglwys Gadeiriol Sant Ioan, Hong Kong.\nMae’r hanesyn yn tanlinellu pwysigrwydd bod yn berthnasol, a siarad mewn iaith sy’n ddealladwy am faterion sy’n rhan o brofiadau’r mwyafrif. Mae agweddau ar ein crefydda o Sul i Sul nad yw bellach yn berthnasol i’r aelodau, yn arbennig yr elfennau enwadol sy’n rhygnu ymlaen heb unrhyw gyswllt gyda realiti: cyfarfodydd undebau a chyfundebau, o bwyllgorau chwarter a chyfarfodydd misol a’r holl gyfundrefn sy’n cynnal y sioe. Does gan fawr neb unrhyw obadeia am beth y mae rhywun yn sôn.\nCefais ginio fin nos yng Nghaerdydd yn ddiweddar yn un o’r llefydd bwyta niferus yn yr Ais. Neilltuwyd bwrdd mawr yng nghanol y bwyty ar gyfer grŵp o esgobion Catholig. Daeth yn glir o’u siarad eu bod wedi bod mewn cynhadledd ryngwladol. Wrth i’r gwin lifo a thafodau ymlacio, daeth ebychiad gan un o’r cwmni: “Mae Anghydffurfiaeth yng Nghymru wedi marw!” Cefais fy nhemtio, do, i herio’r brawd, ond ymateliais. Pe byddai wedi haeru fod enwadaeth yng Nghymru wedi marw byddwn wedi cytuno’n llawen. Mae angen egni i newid ac i sylweddoli mai mewn undeb y byddai Anghydffurfiaeth yn gallu bod yn llais dylanwadol. Onid oes angen bwrw heibio’r hen oruchwyliaethau er mwyn symud ymlaen mewn ffydd? ‘Gwneud Anghydffurfiaeth yn bŵer o bwys eto’, a defnyddio’r idiom fodern. A hyderu nad jôc mo hynny.\nCofnodwyd hwn yn E-Fwletin ar Chwefror 12, 2017 gan Golygydd.\n← Chwilio am Help E-fwletin Chwefror 19eg, 2017 →


Galwad am Athrofa Dechnoleg yn y Gogledd | Janet Finch-Saunders\nGalwad am Athrofa Dechnoleg yn y Gogledd\nYn ystod dadl yn y Senedd ar sgiliau’r gweithlu, galwodd Janet Finch-Saunders, AC Aberconwy, a Chadeirydd y Grŵp Trawsbleidiol ar Siopau Bach, ar Lywodraeth Cymru i ffurfio Athrofa Dechnoleg yn y Gogledd er mwyn helpu i fynd i’r afael â’r prinder sgiliau.\nByddai Athrofa Dechnoleg yn cryfhau’r cysylltiadau rhwng busnesau ac addysgu o’r radd flaenaf yn y Gogledd.\nByddai’r athrofa’n gydweithrediad rhwng darparwyr addysg bellach, prifysgolion a chyflogwyr, a byddai’n arbenigo ar ddarparu addysg dechnegol uwch gyda phwyslais ar wyddoniaeth, technoleg, peirianneg a mathemateg, er mwyn rhoi hwb i sgiliau ledled y rhanbarth.\nMeddai Janet wedi’r ddadl:\n“Sgiliau yw man gwan ein Draig Goch.\n“Dywedodd 67% o’n huwch arweinwyr busnes yng Nghymru fod eu cwmnïau’n profi prinder sgiliau ar hyn o bryd, a dywed 54% o gyflogwyr nad ydyn nhw’n gallu recriwtio digon o staff â’r sgiliau sy’n ofynnol.\n“Mae pobl fusnes o Fetws-y-coed i Gonwy wedi cwyno droeon wrtha’i am eu hanallu i ddod o hyd i staff â’r sgiliau gofynnol.\n“Rwy’n gwybod am swyddi gwag heb eu llenwi yn y sectorau twristiaeth a gofal cymdeithasol Aberconwy, ac mae’n frawychus bod prinder sgiliau’n costio tua £155.2 miliwn i fusnesau Cymru.\n“Diolch i’r drefn fod y gyfradd diweithdra yn y Gogledd wedi gostwng o’r raddfa uchaf o 6.5% yn 2012 i 3.9% yn 2019. Fodd bynnag, gellid lleihau hyn pe bai pobl yn cael cymorth i gaffael mwy o’r sgiliau sydd eu hangen ar y farchnad.\n“Mae Coleg Llandrillo eisoes wrth law i helpu. Er enghraifft, mae eu Hathrofa Iechyd a Gofal Cymdeithasol yn helpu myfyrwyr i archwilio pob agwedd ar ofal ystafell wely, a diolch yn rhannol i Bargen Twf y Gogledd a llywodraeth y DU, dylai Llandrillo fod yn darparu gwasanaeth datblygu sgiliau penodol er mwyn cyflymu twf ein sector twristiaeth a lletygarwch.\n“Er hynny, mae modd cyflawni llawer mwy, yn enwedig i’r sectorau peirianneg, digidol ac adeiladu.\n“Mae angen canolfan ddysgu unswydd arnom i addysgu’r sgiliau technegol penodol sydd eu hangen yn ein hardal – felly dyna pam rwy’n galw am greu Athrofa Dechnoleg yn y Gogledd.\n“Mae Llywodraeth y DU eisoes wedi ymrwymo i sefydlu 12 o Athrofeydd Technoleg ledled Lloegr, felly mae’n hen bryd i Lywodraeth Cymru ganiatáu inni gael un yma yn y Gogledd”.


CYFEIRNOD GRID: SN 290104\nARDAL MEWN HECTARAU: 66.86\nArdal o dir a ddaliwyd o dan ddeiliadaeth faenoraidd Arglwyddiaeth Ganoloesol Talacharn. Ym 1278-82 rhoddodd Syr Guy de Brian, Arglwydd Talacharn, diroedd penodol, gan gynnwys 'Yr Hugden', i fwrdeisiaid Talacharn (Williams, n.d.). Ffermiodd y bwrdeisiaid Yr Hugden gan ddefnyddio'r system caeau stribed neu agored. Mae'r system hon o ffermio wedi parhau hyd heddiw ac fe'i disgrifiwyd gan Davies (1955). Byddai stribedi o dir wedi'u neilltuo yn flynyddol i fwrdeisiad Talacharn a Llansadyrnin, ond erbyn 1842 daeth yr arfer hon i ben a chyfunwyd y stribedi i 20 cyfran y byddai pob bwrdeisiad yn eu dal am oes. Telir un swllt yn flynyddol am bob cyfran i Gorfforaeth Talacharn; ar gyfartaledd mae un gyfran yn 7-9 erw ac yn cynnwys 5-12 stribed. O fewn pob cyfran ceir un prif stribed ar draws copa Yr Hugden a nifer o stribedi ategol ar lethrau is, sydd weithiau'n serth. Rhennir y stribedi gan drumiau pridd a elwir yn landsgar neu landsger. Ers 1842 sefydlwyd gwrych gan rannu'r brif gyfran yn ddwy.\nYn ei hanfod mae'r Hugden yn fryn crwn heb ei amgáu lle yr arferir dull o ffermio caeau agored. Mae'r bryn yn codi o 50m ar ei lethrau deheuol i dros 110m ar ei bwynt uchaf. Yn y gorffennol ymgymerwyd â ffermio tir âr. Nifer o flynyddoedd yn ôl cafodd rhai o'r stribedi ar y tir eu haredig, ond ni nodwyd unrhyw un ohonynt o dan y dull hwn o amaethu ym 1999. Defnyddir y stribedi bellach ar gyfer gwair ac er mwyn cadw gwartheg dros y gaeaf. Lleolir y stribedi hiraf a lletaf o fewn y cae dros gopa'r bryn; nodwyd y rhain yn aneglur ar y tir. Mae ffiniau mwy pendant i'r stribedi llai ar lethrau'r bryn ac mae trumiau pridd rhwng stribedi i'w gweld yn glir, yn arbennig lle y bônt ar lethrau serth neu ar draws llethrau. Yn yr enghraifft olaf maent yn ffurfio glasleiniau sydd dros 1m o uchder ac yn gyforiog o brysgwydd neu eithin mewn rhai esiamplau. Rhoddwyd y gorau i stribedi llai ffafriol ac maent bellach yn brysgwydd a rhedyn. Ceir un gwrych o'r 19eg ganrif ar lethr isel ar draws copa'r bryn, ond caiff yr Hugden ei wahanu oddi wrth y ffermdir amgaeëdig cyfagos gan wrychoedd pellach ar lethrau sy'n perthyn i'r ardal tirlun hanesyddol o'i amgylch. Nid oes unrhyw ardaloedd coediog yma. Mae'r archeoleg a gofnodwyd wedi'i chyfyngu i nodweddion amaethyddol. Nid oes unrhyw adeiladau yma. Mae'r system caeau agored hon yn ardal tirlun hanesyddol hynod ag iddi ffiniau pendant. O'i chwmpas ceir tir amgaeëdig.


Brechdan Cyw Iâr Gyda Mêl, Cnau Pîn, a Rysáit Thyme\nRyseitiau Sitrws Prif Gyflenwad Americanaidd Prif Gyw Iâr\nby Dewch i Ginio gan Leslie Revsin (John Wiley & Sons)\nMae cnau mêl , tymi a chin pinwydd yn gwneud brostiau cyw iâr yn disgleirio yn y pryd hwn. Caiff y bronnau eu brownio mewn sgilet drwm a'u gorffen yn y ffwrn am ganlyniad llaith a blasus. Byddwch yn ofalus i beidio â gorchuddio'r cyw iâr neu fe fydd yn sych a chewy.\n3 Llwy Bwrdd\n4-1 / 2 Llwy Bwrdd\n2 Llwy Bwrdd yn sudd lemwn wedi'i wasgu'n ffres\n3/4 llwy de sychu\n1/4 llwy de o dir\ncnau pinwydd , braidd wedi'i dorri'n fân\nPinsiad o halen a phupur ffres\nbraster cyw iâr ar yr asgwrn, pob un oddeutu 3/4 punt (cyfanswm o 4-1 / 2 bunnoedd), gorchuddio croen dros ben\n1/2 cwpan gwenyn sych neu win gwyn sych\nCynhesu'r popty i 400 gradd gyda'r rac yn y ganolfan a phanc rhostio trwm yn ddigon mawr i ddal yr holl ddarnau cyw iâr gyda digon o le o amgylch pob darn.\nCymysgwch y mêl , 3-1 / 2 llwy fwrdd o'r olew olewydd , y sudd lemwn, saws Worcestershire , thyme , oregano , a mace mewn powlen gyfrwng hyd nes ei fod yn gyfun. Cychwynnwch y cnau pinwydd , y tymor gyda halen a phupur , i flasu.\nSychwch y bronnau cyw iâr gyda thywelion papur a'u tymor yn hael gyda halen a phupur.\nGosod sgilet fawr, trwm dros wres canolig-uchel gyda'r 1 llwy fwrdd o olew olewydd yn weddill. Pan fydd hi'n boeth, rhowch y bronnau yn y cypiau, ochr y croen i lawr, gan ychwanegu mwy o olew os oes angen, nes eu bod yn euraidd, a'r braster o'r croen yn cael ei rendro, 3 i 5 munud fesul swp.\nPan fydd yr holl fraster yn cael eu brownio, trosglwyddwch nhw i'r badell rostio, ochr y croen i fyny, a gôt pob un gyda'r cymysgedd mêl, a'i ledaenu â chefn llwy (bydd rhai'n diflannu yn y sosban). Arllwyswch y rhyfel o gwmpas y bronnau a rhowch y sosban yn y ffwrn.\nRostiwch nes bod y cyw iâr wedi'i goginio'n unig, 15 i 18 munud (i wirio, torrwch yn y rhan trwchus o un fron i weld a yw'n wyn yn y canol). Os bydd y sudd ar unrhyw adeg yn bygwth anweddu a llosgi, ychwanegwch ychydig mwy o win neu ddŵr.\nTrosglwyddwch y cyw iâr i flas neu blatiau cynnes a gwarchodwch y sosban rostio. Gosodwch y sosban yn uniongyrchol dros wres isel (neu drosglwyddwch y sudd i sosban fach) a choginio'r sudd i lawr gydag unrhyw sudd platiau cronedig, gan droi, nes iddo ddod yn syrup ysgafn, blasus. Tymorwch gyda mwy o halen a phupur os ydych chi'n hoffi, llwy'r sudd dros y bronnau, a rhoi gwasanaeth poeth.\nFfynhonnell: gan Leslie Revsin (John Wiley & Sons)\nCyfanswm Fat 287 g\nBraster Dirlawn 78 g\nBraster annirlawn 116 g\nSodiwm 1,658 mg\nProtein 538 g\nRysáit Cwn Pretzel\nMartha Washington Gorchuddiedig Siocled Candy


1Ki 6 | CYM | STEP | Dechreuodd Solomon adeiladu teml yr Arglwydd yn ystod ei bedwaredd flwyddyn fel brenin, yn yr ail fis, sef Mis Sif. Roedd hi'n bedwar cant wyth deg o flynyddoedd ers i bobl Israel ddod allan o wlad yr Aifft.\n1 Dechreuodd Solomon adeiladu teml yr Arglwydd yn ystod ei bedwaredd flwyddyn fel brenin, yn yr ail fis, sef Mis Sif. ▼\n▼ 6:1 Mis Sif Ail fis y calendr Hebreig, o tua canol Ebrill i ganol Mai.\nRoedd hi'n bedwar cant wyth deg o flynyddoedd ers i bobl Israel ddod allan o wlad yr Aifft. 2 Roedd y deml yn ddau ddeg saith metr o hyd, naw metr o led, ac un deg tri metr a hanner o uchder. 3 Roedd cyntedd o flaen y deml yn naw metr o hyd ac yn bedwar metr a hanner o led. 4 Dyma nhw'n gwneud ffenestri latis i'r deml. 5 Yna dyma nhw'n codi estyniad, o gwmpas waliau'r prif adeilad a'r cysegr, gydag ystafelloedd ochr ynddo. 6 Roedd llawr isaf yr estyniad yn ddau fetr ar draws, y llawr canol yn ddau fetr a hanner a'r trydydd yn dri metr. Roedd siliau ar waliau allanol y deml, fel bod dim rhaid gosod y trawstiau yn y waliau eu hunain. 7 Roedd y deml yn cael ei hadeiladu gyda cherrig oedd wedi cael eu paratoi yn barod yn y chwarel. Felly doedd dim sŵn morthwyl na chaib nac unrhyw offer haearn arall i'w glywed yn y deml wrth iddyn nhw adeiladu.\n8 Roedd y drws i'r ystafelloedd ar y llawr isaf ar ochr ddeheuol y deml. Wedyn roedd grisiau tro yn mynd i fyny i'r llawr canol, ac yna ymlaen i'r trydydd llawr.\n9 Ar ôl gorffen adeiladu'r deml ei hun, dyma nhw'n rhoi to drosti wedi ei wneud o drawstiau a paneli o gedrwydd. 10 Yna codi'r ystafelloedd o'i chwmpas – pob un yn ddau fetr o uchder, gyda trawstiau o goed cedrwydd yn eu dal yn sownd i waliau'r deml ei hun.\n11 Yna dyma'r Arglwydd yn dweud wrth Solomon: 12 “Os byddi di'n byw fel dw i'n dweud, yn cadw fy neddfau, yn gwrando ar fy ngorchmynion ac yn ufudd iddyn nhw, yna bydda i yn cadw'r addewid wnes i dy dad Dafydd. Bydda i yn byw gyda phobl Israel yn y deml yma rwyt ti wedi ei chodi a fydda i byth yn troi cefn arnyn nhw.”\n14 Felly, dyma Solomon yn gorffen adeiladu'r deml.\nTu mewn y Deml\n(2 Cronicl 3:8-14)\n15 Roedd y waliau tu mewn yn baneli o goed cedrwydd, o'r llawr i'r to. Roedd tu mewn y deml yn bren i gyd, a'r llawr yn blanciau o goed pinwydd. 16 Roedd y naw metr pellaf, yng nghefn yr adeilad, yn gell ar wahân, tu ôl i bared o goed cedrwydd wedi ei godi o'r llawr i'r to. Hwn oedd y cysegr mwyaf sanctaidd. 17 Roedd prif neuadd y deml, o flaen y cysegr mewnol, yn un deg wyth metr o hyd. 18 Roedd y pren tu mewn i'r deml wedi ei gerfio drosto gyda ffrwyth cicaion a blodau agored. Roedd yn baneli cedrwydd i gyd; doedd dim un garreg yn y golwg.\n19 Roedd y gell gysegredig y tu mewn i'r deml ar gyfer Arch Ymrwymiad yr Arglwydd. 20 Roedd y gell yn naw metr o hyd, naw metr o led a naw metr o uchder. Cafodd ei gorchuddio'n llwyr gydag aur pur. A'r allor o gedrwydd yr un fath. 21 Roedd tu mewn y deml i gyd wedi ei orchuddio gydag aur pur. Roedd cadwyni aur o flaen y gell gysegredig fewnol, ac roedd y gell ei hun wedi ei gorchuddio ag aur hefyd. 22 Roedd aur pur yn gorchuddio pob twll a chornel o'r deml, gan gynnwys yr allor oedd yn y gell fewnol gysegredig.\n23 Yn y cysegr mewnol dyma fe'n gwneud dau geriwb o goed olewydd. Roedden nhw'n bedwar metr a hanner o daldra. 24 Roedd pob adain yn ddau fetr a chwarter o hyd – pedwar metr a hanner o flaen un adain i flaen yr adain arall. 25 Roedd y ddau geriwb yr un maint a'i gilydd, ac roedd siâp y ddau yr un fath. 26 Roedd y ddau yn bedwar metr a hanner o daldra. 27 Dyma Solomon yn rhoi'r ddau geriwb ochr yn ochr yn y cysegr mewnol, gyda'i hadenydd ar led. Roedd adain y cyntaf yn cyffwrdd y wal un ochr i'r gell, ac adain y llall yn cyffwrdd y wal ar yr ochr arall. Ac roedd ail adain y ddau geriwb yn cyffwrdd ei gilydd yn y canol. 28 Roedd y ddau geriwb wedi eu gorchuddio gydag aur.\n29 Roedd waliau'r deml i gyd (waliau'r brif neuadd a'r cysegr mewnol) wedi eu cerfio drostyn nhw gyda lluniau o geriwbiaid, coed palmwydd a blodau agored. 30 Roedd y llawr wedi ei orchuddio gydag aur (yn y brif neuadd a'r cysegr mewnol).\n31 Roedd drysau o goed olewydd i fynd i mewn i'r gell fewnol gysegredig. Roedd pyst a lintel y drws yn bumochrog. 32 Roedd y ddau ddrws gyda ceriwbiaid, coed palmwydd a blodau agored wedi eu cerfio arnyn nhw, ac roedd y cwbl gyda haen o aur yn ei orchuddio.\n33 Roedd pyst y drysau i fynd i mewn i brif neuadd y deml yn sgwâr, a'r rhain hefyd wedi eu gwneud o goed olewydd. 34 Ond roedd y ddau ddrws eu hunain yn goed pinwydd. Roedd y ddau ddrws wedi eu gwneud o ddau ddarn oedd yn plygu yn ôl ar ei gilydd. 35 Roedd ceriwbiaid, coed palmwydd a blodau agored wedi eu cerfio arnyn nhw, ac roedd y cwbl wedi ei orchuddio gyda haen o aur, hyd yn oed y gwaith cerfio.\n36 Roedd y wal o gwmpas yr iard fewnol (sef yr iard agosaf at y deml ei hun) wedi ei hadeiladu gyda tair rhes o gerrig wedi eu naddu, ac yna paneli o goed cedrwydd.\n37 Roedden nhw wedi dechrau adeiladu'r deml ym Mis Sif, yn ystod pedwaredd flwyddyn Solomon fel brenin. 38 Cafodd pob manylyn o'r gwaith ei orffen ym Mis Bwl, sef yr wythfed mis, ▼\n▼ 6:38 wythfed mis Bwl, wythfed mis y calendr Hebreig, o tua canol Hydref i ganol Tachwedd.\no flwyddyn un deg un o'i deyrnasiad. Felly, roedd y deml wedi cymryd saith mlynedd i'w hadeiladu.


Abertawe - Paratoi'r CDLl\nTranslation Required: Planning Delivery and Monitoring\nManylion ychwanegol y camau a gymerwyd gan y cyngor i gyflawni CDLl mabwysiedig, gan gynnwys yr ymgynghoriad cyhoeddus a'r archwiliad mewn camau cyhoeddus.\nMae Abertawe'n datblygu ac mae'r broses gynllunio'n datblygu hefyd\nMae'r system gynllunio sy'n dylanwadu ar ddatblygiad Abertawe wedi newid. Mae'r CDLl yn darparu ymagwedd newydd at hyrwyddo a rheoli newidiadau ar draws Dinas a Sir Abertawe. Bydd yn rhoi pwyslais ar wella cynnwys y gymuned; sylfaen dystiolaeth gryfach; cynnwys penodol a gwell ansawdd a chysondeb.\nSut dylai Abertawe ddatblygu yn y dyfodol?\nA oes ardaloedd yr hoffech iddynt gael eu datblygu a'u hadfywio? A oes lleoedd, adeiladau neu nodweddion yr hoffech iddynt gael eu cadw a'u gwella? Os yw'r math yma o gwestiynau o ddiddordeb i chi, bydd y broses paratoi CDLl yn rhoi cyfle i chi gymryd rhan ac i'ch syniadau gael eu hystyried a'u profi.\nSut mae'r CDLl yn berthnasol i mi?\nBydd y CDLl yn effeithio ar bawb sy'n byw, yn gweithio neu'n darparu gwasanaethau yn Abertawe ac ar bawb sy'n ymweld â hi, felly dylent gymryd rhan yn y broses o baratoi'r cynllun. Mae hyn yn golygu bod angen eich mewnbwn ar y cyngor gan eich bod yn adnabod eich cymunedau'n well na neb. Mae gennych gyfoeth o wybodaeth, a hoffwn i chi ei rannu gyda ni. Drwy fod yn rhan o'r broses CDLl, gallech helpu i lunio dyfodol datblygu Abertawe.\nMae saith cam allweddol yn y broses CDLl a dechreuodd y cyntaf yn 2009. Nodir manylion pob cam isod.\nBydd y CDLl yn datblygu yn unol â'r camau allweddol canlynol:\nCam 1 - Cytundeb Cyflawni\nBydd dogfen sy'n cynnwys Amserlen y Cyngor ar gyfer paratoi'r CDLl ynghyd â'i Gynllun Cynnwys y Gymuned yn cael eu cyflwyno i Lywodraeth Cynulliad Cymru i gytuno arnynt.\nCyhoeddwyd yn gyntaf yn 2009? Diweddarwyd yn 2013\nCytundeb Cyflawni Terfynol (PDF, 2MB)Yn agor mewn ffenest newydd\nCam 2 - Paratoi'r Cynllun Cyn-Adnau a Chyfranogiad*\nCyflwyno Safleoedd Ymgeisiol i'w hasesu\nDatblygu Gweledigaeth, Amcanion ac Opsiynau Strategol ar gyfer y CDLl\nNodi'r Strategaeth a Ffefrir\nCasglu Tystiolaeth Gefndir\nMethodoleg Asesu Safleoedd Ymgeisiol (PDF, 119KB)Yn agor mewn ffenest newydd\nCofrestr Safleoedd YmgeisiolYn agor mewn ffenest newydd\nYmgynghoriad Drafft ar Weledigaeth ac Amcanion y CDLl – 2012 (PDF, 456KB)Yn agor mewn ffenest newydd\nYmgynghoriad Drafft ar yr Opsiynau Strategol - Gorffennaf 2012 (PDF, 5MB)Yn agor mewn ffenest newydd\nY strategaeth ddrafft CDLI a fferir Gorfennaf 2013 (PDF, 591KB)Yn agor mewn ffenest newydd\nTystiolaeth Gefnogol a Phapurau Cefndir\nStrategaeth a Ffefrir (Fersiwn Derfynol) (PDF, 12MB)Yn agor mewn ffenest newydd\nCam 3 - Paratoi'r Cynllun Cyn-adnau ac Ymgynghori â'r Cyhoedd\nYmgynghoriad statudol ar faterion Cam 2\nCam 4 - Y Cynllun Adnau\nCyhoeddi fersiwn ddrafft o'r CDLl ar gyfer ymgynghori\nCam 5 - Archwiliad Annibynnol\nArchwiliad annibynnol i brofi 'cadernid' y CDLl Adnau\nCam 6 -Adroddiad yr Arolygydd\nAdroddiad sy'n amlinellu casgliadau ac argymhellion yr Archwiliad Annibynnol\nCam 7 - Mabwysiadu\nCaiff fersiwn derfynol y CDLl ei mabwysiadu a'i chyhoeddi gan ymgorffori argymhellion yr Arolygwyr.\nDiweddarwyd y dudalen ddiwethaf 09.40 10.07.2020


Cyfoeth Naturiol Cymru / Parc Coedwig Gwydir - Llyn Sarnau, ger Betws-y-coed\nMae Llwybr Llynnoedd y Goedwig wedi cau.\nMae Llyn Sarnau yn fan hyfryd i fwynhau picnic wrth un o'r byrddau o amgylch y maes parcio.\nMae'r llyn yn weddol bas ac felly mae'n aml yn sychu allan yn ystod yr haf.\nEr nad yw'n ddeniadol iawn efallai mewn tywydd brafiach, mae'n gartref pwysig i fywyd gwyllt sy'n hoff o wlyptiroedd.\nMae Llwybr Cerdded Llynnoedd y Goedwig yn mynd i ddau lyn arall, na ellir eu gweld o'r maes parcio.\nLlwybr y Llynnoedd\nUchafbwyntiau: Darganfod golygfeydd o fynyddoedd a dyffrynnoedd hardd, llynnoedd trawiadol a hen fwyngloddiau plwm segur. Gadewch y maes parcio a phwyllwch i werthfawrogi’r olygfa o’r meinciau. Byddwch yn cyrraedd llwybr sy’n mynd o gwmpas, wedyn i lawr canol llyn bychan. Troellwch drwy hen fwynglawdd uchel Hafna, a oedd yn ferw o ddiwydiant ar un adeg, yna parhewch ar hyd llwybr tonnog drwy’r goedwig, gan gynnwys golygfan ar ben ymyl clogwyn.\nDisgrifiad o'r llwybr: Mae’r rhan fwyaf o’r llwybr hwn ar ffyrdd coedwig wedi’u cysylltu gan lwybrau cul garw o lai na 50cm o led mewn mannau, sy’n arw ac anwastad dan droed, a gallwch ddisgwyl mwd, creigiaua gwreiddiau coed. Mae tair mainc ar y llwybr, a bwrdd picnic yn y maes parcio sy’n addas i gadair olwyn.\nMwy o wybodaeth: cerdyn cerdded\nMae Llyn Sarnau ddwy filltir i'r gorllewin o Lanrwst oddi ar y B5106.\nO'r B5106 yng Nghastell Gwydir, cymerwch y ffordd fach i mewn i'r goedwig, ag arwydd i Eirionnydd. Mae maes parcio Llyn Sarnau ar y chwith, ar ôl maes parcio Hafna.\nO'r A5 yn Nhŷ Hyll, cymerwch y ffordd fach i mewn i'r goedwig. Mae maes parcio Llyn Sarnau ar y dde, cyn cyrraedd maes parcio Hafna.\nMae Llyn Sarnau ar fap Arolwg Ordnans (AR) OL 17.\nCyfeirnod grid yr AO yw SH 778 592.\nHafna, ger Betws-y-Coed, llwybr cerdded heibio i hen fwyngloddiau Gwydir\nLlwybr Gwydir Mawr, llwybr beicio mynydd gradd coch â dringfeydd mawr a disgyniadau trac unigol yn unig, yn dechrau o Fainc Lifio.\nGwybodaeth am safle Llyn Sarnau PDF [680.0 KB]\nCanllaw Llwybr y Llynnoedd PDF [319.2 KB]


Abertawe - Amodau a Thelerau trwydded i godi sgaffaldau/hysbysfyrddau/ffensys ar briffordd\nCynorthwyydd Addysgu - Lefel 2 (Ysgol Gynradd Sea View\nCaniatâd i osod sgaffaldiau / hysbysfyrddau / ffensys ar briffordd\nAmodau a Thelerau trwydded i godi sgaffaldau/hysbysfyrddau/ffensys ar briffordd\nOs cewch drwydded i godi sgaffaldau/hysbysfyrddau/ffensys dros dro mae'n amodol ar y canlynol\nRhaid i chi gymryd pob rhagofal angenrheidiol i ddiogelu cerddwyr a phob traffig arall (sicrhewch fod polion yn cael eu paentio'n felyn a bod esgidiau'n cael eu gosod ar fariau). Rhaid i fannau cerdded gael eu goleuo'n ddigonol pan fo'n dywyll, gyda goleuadau ychwanegol yn cael eu darparu gan y trwyddedai os oes angen.\nDarparu troedffordd briodol heb rwystr i gerddwyr (h.y. dim rakers yn rhwystro'r droedffordd/dim rakers ochr) dan y sgaffaldau, gan gadw 2.1 metr o le uwch ben gyda gorchudd llawn uwchben a lled clir 1.2 metr o droedffordd. Os nad oes modd osgoi defnyddiorakers, yna mae'n rhaid darparu ffordd arall ar gyfer cerddwyr wrth ymyl y sgaffaldau gan ddefnyddio atalfeydd etc. Rhaid cadw at ddarpariaeth adrannau 65 a 124 o Ddeddf Ffyrdd Newydd a Gwaith Stryd 1991 ar gyfer yr holl waith ar y briffordd, neu'r gwaith sy'n effeithio arni ar bob achlysur.\nRhaid i chi dderbyn cyfrifoldeb am unioni unrhyw niwed i'r droedffordd neu'r ffordd gerbydau oherwydd y sgaffaldau/ffensys.\nRhaid cael caniatâd ymlaen llaw gan Adran Goleuadau Cyhoeddus ar gyfer gwaith sy'n amgylchynu colofnau goleuo.Mae'n rhaid i ni gael mynediad 24 awr i'r colofnau hyn at ddibenion cynnal a chadw neu mewn argyfwng.\nMae'n rhaid darparu rheolaeth goleuadau traffig pan fydd ffordd gerbydau wedi'i chyfyngu i un lôn yn ystod gwaith codi sgaffaldau.\nRhaid i chi dderbyn cyfrifoldeb am unrhyw gais neu weithred a all godi oherwydd y sgaffaldau/ffensys.\nRhaid i chi dynnu'r sgaffaldau/hysbysfyrddau/ffensys cyn gynted ag y bydd y gwaith wedi'i gwblhau.\nRhaid cadw'r droedffordd ddynodedig yn glir drwy'r amser.\nMae tâp adlewyrchu yn ofynnol ar byst y sgaffaldau neu ar gorneli'r hysbysfyrddau/ffensys er mwyn rhybuddio cerddwyr neu ddefnyddwyr ffyrdd.\nRhaid i chi gydymffurfio â gofynion Deddf Priffyrdd 1980, is adran 175a (Pobl Anabl). Rhaid i waith beidio â rhwystro llwybr i bobl ddall ac anabl yn ddiangen. Dylid darparu rampiau ac atalfeydd lle bo angen i'w hamddiffyn a'u harwain.\nRhaid codi'r sgaffaldau y tu allan i oriau gwaith (h.y. ar ôl 6.00pm a chyn 8.00am neu ar ddydd Sul yn unig) os ydynt mewn ardal siopa neu i gerddwyr, a bod malurion yn cael eu rhwydo o'r lefel gyntaf ymlaen.\nMae'n rhaid dilyn yr amodau a'r telerau y cytunwyd arnynt gyda swyddogion y cyngor/cynrychiolwyr yn ystod cyfarfodydd safle a/neu unrhyw ohebiaeth arall.\nMae'n rhaid sicrhau bod enw a rhif ffôn y cwmni yn weladwy ar bob sgaffald at ddibenion argyfwng.\nDiweddarwyd y dudalen ddiwethaf 08.53 13.11.2019


Cyflawniad - AngelBiss Healthcare Inc.\nAm flynyddoedd, mae AngelBiss yn gwneud rhai cyflawniadau gwerthfawr ym maes crynodyddion ocsigen a pheiriant sugno cludadwy y dangoswyd eu bod yn ystyrlon ar gyfer cymwysiadau meddygol dynol.\nRHIF 1 - Dros 18 o batentau newydd yn datblygu ac yn cofrestru ar gyfer crynodwr ocsigen a pheiriant sugno\nRHIF 2 - Crynodiad Ocsigen 5L cyntaf y byd, mae purdeb ocsigen yn cyrraedd dros 93%\nRHIF 3 - Prawf Ar y Safle ANGEL 5S 5L Crynodydd Ocsigen ar Tibet 15000 troedfedd, gall y purdeb ocsigen gyrraedd dros 93% o hyd\nRHIF.4 - Peiriant sugno y gellir ei ailwefru dros 3 awr heb bŵer AC\nNO.5- 20psi Crynodydd Ocsigen pwysedd uchel yn cyrraedd 95%\nNO.6- 90psi Crynodydd Ocsigen pwysedd uchel yn cyrraedd 95%\nNO.7- 60LPM Generadur Ocsigen 4bar Llif Deuol yn cyrraedd 95%\nNO.8 -10LPM 7bar Generadur Ocsigen yn cyrraedd 95%\nRHIF.9 - Amrywiad pob Crynodydd Ocsigen 0.1% ar 95.5% neu grynodiad penodedig arall.\nRHIF.10 - Archwiliwyd TUV-SUD ISO13485: 2016 ac Ardystiad CE\nRHIF.11- Nid yw mwy yn barod i'w dangos.\nYn y dyfodol i ddod, bydd AngelBiss yn parhau i wneud ei ymdrech orau i ddod â phrofiad cynnyrch gwell i gwsmeriaid. Mae'r tîm Ymchwil a Datblygu yn gwneud mwy o ymchwil i wahanol feysydd cymhwysiad, fel Generadur Ocsigen Nitrogen, Acwariwm, a Chymhwyso Osôn.\nTargedir AngelBiss i fod yn gawr nwy arall o fewn 10 mlynedd ar ei unig dîm technoleg a gweithgynhyrchu.


Taro nodyn uchel yn Eton - BBC Cymru Fyw\nTaro nodyn uchel yn Eton\n10 Ebrill 2016\nBeth sy'n gyffredin rhwng 19 o Brif Weinidogion y DU a cherddor o Feirionnydd?\nMae'r pianydd adnabyddus o Ddyffryn Ardudwy ynghyd â gwladweinwyr blaenllaw fel Anthony Eden, Harold Macmillan a'r Prif Weinidog presennol David Cameron yn gyfarwydd iawn â chynteddau un o ysgolion bonedd amlyca'r byd - Eton College.\nMae Gareth Eilir Owen yn athro yno ers rhai blynyddoedd, ac yn ddiweddar cafodd ei ddyrchafu i fod yn Bennaeth ar yr Adran Biano yn yr ysgol.\nMae'n trafod ei yrfa ddisglair gyda Beti George yn Beti a'i Phobol ar BBC Radio Cymru ar 10 Ebrill.\nBu'n egluro wrth Cymru Fyw sut y daeth bachgen o gefn gwlad Meirionnydd i weithio yn Eton.\nCerddoriaeth ar yr aelwyd\nRoedd cerddoriaeth o fy nghwmpas yn y cartref, yr Ysgol Gynradd a'r Ysgol Sul. Ro'n i'n ffodus o gael athrawon medrus o'r dechrau ac ar ôl cyfnod yn Ysgol Ardudwy, Harlech, mi ge's i fy nerbyn i Ysgol Gerdd Chetham's ym Manceinion. Ro'n i hefyd yn cystadlu mewn eisteddfodau a chystadlaethau eraill megis Cerddor Ifanc Texaco a Cherddor Ifanc y BBC.\nYna fe enillais ysgoloriaeth i astudio yng Ngholeg Cerdd a Drama y Guildhall yn Llundain. Yn ystod y chwe blynedd ro'n i yno mi fuais i yn perfformio fel unawdydd piano a cherddor siambr yn fyd eang. Ce's i gyfle hefyd i dreulio blwyddyn yn Banff, Canada, lle ro'n i yn perfformio a theithio efo nifer o offerynnwyr talentog ac enwog.\nErs hynny, dwi wedi cyfuno dysgu'r piano yng Ngholegau Eton a'r Guildhall yn ogystâl â pherfformio yn rheolaidd fel unawdydd.\nTraddodiad a safonau\nDwi wedi bod yng Ngholeg Eton ers 2010 a mi wnes i deimlo yn gyfforddus yno yn syth. Roedd yr athrawon a'r bechgyn yn hynod o gyfeillgar a chroesawgar, felly dwi wedi mwynhau fy amser yno o'r diwrnod cyntaf.\nMae ethos gefnogol a phroffesiynol y Coleg yn gosod sylfaen ddelfrydol a buddiol i blant a cherddorion ifanc i ffynnu yn eu gwahanol feysydd. Felly, dwi'n teimlo yn ffodus dros ben i gael fy nyrchafu yn Bennaeth yr Adran Piano.\nMae'r Coleg yn ymfalchïo yn nhraddodiadau'r gorffennol ers ei sefydlu gan Harri VI yn 1440. Mae'n bosib dweud fod Eton wedi goroesi oherwydd nifer o'r traddodiadau hyn.\nDwi ddim yn meddwl bod rhain yn diffinio gwerthoedd y Coleg yn llwyr. Mae'r ffocws ar ragoriaeth a gweledigaeth gref yn agor drysau i bartneriaethau gyda nifer o wahanol sefydliadau a rhoi cyfloedd i'r rhai sy'n haeddu llwyddo.\nOni bai am y wisg ffurfiol a'r canu corawl cyfoethog, mae llu o'r traddodiadau wedi diflannu am nad oes lle iddyn nhw yn yr oes fodern. Cafodd fagging (lle mae'r hogiau ifanc yn weision i'r myfyrwyr hyn) ei ddileu flynyddoedd lawer yn ôl.\nMae'r cotiau hir yn un o draddodiadau Eton sy'n parhau hyd heddiw\n300 o wersi'r wythnos\nFel Pennaeth yr Adran Biano, rydw i yn gyfrifol am 22 o athrawon rhan amser sydd yn dysgu dros 300 o wersi yr wythnos. Mae tair o neuaddau cyngerdd o fewn y Coleg a bydd rhai o fy nyletswyddau yn cynnwys trefnu pianyddion i gymryd rhan mewn cyngherddau a chyfeilio i offerynnwyr.\nByddaf yn goruchwylio tair cystadleuaeth piano yn ogystal â threfnu dosbarthiadau meistr a chyngherddau y tu allan i'r Coleg. Rwyf hefyd yn gyfrifol am ddysgu fy nisgyblion fy hun a maen nhw yn amrywio mewn oedran a safon.\nMae'r rhieni yn gefnogol i ffyniant a datblygiad addysgol eu plant gan ddangos gwir ddiddordeb yng nghynnydd eu meibion fel cerddorion a phianyddion.\nMae gwaith caled, llwyddiant a datblygiad yr unigolyn yn ganolog i weledigaeth y Coleg. Er bod ffioedd ariannol i fynychu Eton yn uchel dros ben, mae ysgoloriaethau academaidd (yn dilyn prawf môdd ariannol y rhieni) gwerth £6.5 miliwn ar gael ac ar hyn o bryd mae 74 o'r disgyblion yn mynychu'r Coleg yn rhad ac am ddim. Mae 125 o ysgolorion cerdd eraill a nifer yn cael gostyngiadau helaeth oddi ar y ffioedd.\nMae Eton yn noddi Ysgol Breswyl Rydd, Holyport College ac mae nifer o bartneriaethau ganddynt yn y gymuned leol ac mewn ardaloedd eraill. Rwy'n edmygu'r gwaith mae'r Coleg yn ei wneud yn y gymuned ac yn teimlo'n freintiedig o gael bod yn rhan fechan o'r weledigaeth yma.\nDysgu a pherfformio\nYn ogystâl â dysgu, mi fyddwn i'n hoffi cael y cyfle i barhau i ddatblygu gyrfa fel pianydd gan berfformio'n rheolaidd yn ystod y cyfnod yma o newid swydd. Tydi gwaith cerddor byth yn gytbwys ond dwi'n gobeithio y bydd posib gwneud hyn drwy gynnal cyngherddau yn ystod gwyliau'r ysgol.\nDwi'n edrych 'mlaen at y sialens newydd a chyffrous yma ac at weithio gyda ffrindiau a chyd-athrawon yn yr Ysgol Gerdd. Mae cerddoriaeth wedi bod yn rhan bwysig o fy mywyd erioed ac felly dwi'n gobeithio am flynyddoedd hapus a dedwydd yn gweithio yn Eton, Y Guildhall ac wrth y piano yn perfformio.\nBeti a'i Phobol, BBC Radio Cymru, Dydd Sul, 10 Ebrill, 12:00


Pa mor ddiogel yw eich siop? | Heddlu De Cymru\nStamp amser presennol: 26/06/22 13:06:14\nRydych wedi buddsoddi llawer o amser, egni ac arian i sefydlu eich siop. Yn anffodus, mae siopau’n denu lladron. Felly, os ydych yn berchennog siop neu’n rheolwr adran mewn siop fwy, rydym yma i gynnig cyngor i chi er mwyn eich helpu i ddiogelu eich bywoliaeth.\nChwe chyngor da ar gyfer diogelu eich siop\n1. Cwrdd a chyfarch\nGall lladron mewn siop wastad asesu pa mor hawdd yw hi i ddwyn drwy sylwi ar pa mor gyflym wedi iddynt fynd i mewn iddi y bydd aelod o staff yn siarad â nhw. Caiff ei galw’n ‘rheol tri i bump eiliad’.\nGall cyfarch cwsmeriaid wrth iddynt ddod i mewn i’ch sefydliad wneud i ladron feddwl eilwaith oherwydd mae’n rhoi’r neges eich bod chi a’ch staff yn talu sylw. Os yw lladron yn meddwl bod rhywun wedi sylwi arnynt maent yn fwy tebygol o adael.\n2. Mapio troseddau\nGweithiwch allan lle mae’r lladrata yn digwydd yn y siop. Cadwch gofnodion o’r lleoliad, dyddiadau, amseroedd a lluniau teledu cylch cyfyng o’r digwyddiadau neu’r ymddygiad amheus. Gelwir hyn yn ‘fapio troseddau’.\nEdrychwch ar yr ardal hon fel petaech yn ei gweld am y tro cyntaf, yna gweithiwch allan beth allwch chi ei wneud i’w diogelu. A allwch chi wella’r system wyliadwriaeth? Er enghraifft, allwch chi ei gweld o’r til? Ceisiwch wneud yr ardal yn haws ei gweld drwy ail-leoli neu ostwng uchder stoc a silffoedd. Ystyriwch leoli mwy o staff yma neu hyd yn oed arddangos yr eitemau mewn man arall.\n3. Tagio electronig\nTagiwch eich eitemau gyda system electronig. Mae systemau atal lladrata yn cynnwys ystod eang o ddyfeisiau a thechnolegau.\nMae terfynell atal lladrata achrededig wedi’i gosod yn gywir (a system tagio) ym mynedfa siop yn ddatganiad i ddarpar ladron bod y ‘siop hon wedi’i diogelu’. Bydd lladron yn aml yn targedu eiddo sydd heb yr offer hwn. Bydd y rhan fwyaf o siopau yn gweld gostyngiad mawr mewn dwyn unwaith y byddant yn gosod terfynell atal lladrata wrth y drws. Bydd y lladron yn mynd i rywle arall.\n4. Cadwch hi’n daclus\nBydd siop lân a thaclus, lle gellir gweld yn glir ar draws llawr y siop, yn dweud wrth leidr fod popeth yn drefnus - a bod goruchwyliaeth hefyd mwy na thebyg o’r radd flaenaf. Cadwch bethau’n addas ar gyfer diogelwch, gyda rhodfeydd clir a llydan os yn bosibl, gan ei gwneud hi’n anodd iawn i ladron ddwyn heb gael eu gweld. Gwnewch yn siŵr fod y tu allan, y tir o amgylch a’r adeilad ei hun hefyd yn cael eu cynnal a’u cadw’n dda ac yn lân, er mwyn cadw’r gofod mor weladwy â phosibl.\n5. Diogelwch personol\nNi allwch ragweld pwy fydd yn dod i mewn i’ch siop na sut byddant yn ymddwyn. Gallai lladron ymateb yn ffyrnig os cânt eu herio.\nDylai cyflogwyr gynnal asesiad risg ar y cyd â’r cyfarwyddiadau Iechyd a Diogelwch. Gwrandewch ar eich greddf bob amser a herio lladron posibl os yw hi’n ddiogel i wneud hynny. Os ydych chi’n teimlo’n hyderus gyda’r sefyllfa, cadwch bellter diogel ac yna gofynnwch iddynt a ydynt angen help neu os hoffent fasged neu fag. Os ydych chi’n teimlo’n anghyfforddus, byddwch yn gwrtais, camwch i ffwrdd ac yn dawel hysbyswch eich rheolwr neu’ch tîm diogelwch.\n6. Diogelwch mewn niferoedd\nAm cyn gymaint o’r diwrnod â phosibl, ceisiwch beidio â bod ar eich pen eich hun. Bydd lladron yn targedu siopau sydd â dim ond un aelod staff. Mae mwy o lygaid yn y siop yn golygu eich bod yn fwy tebygol i sylwi ar leidr, felly defnyddiwch nifer o aelodau staff a gwnewch yn siŵr eu bod wedi’u hyfforddi ynglŷn â sut i sylwi ar ladron. I gael rhagor o ganllawiau, gweler ein tudalen ar sut i sylwi ar leidr mewn siop.\nAllech chi adnabod lleidr mewn siop?


Gweithgaredd cleifion allanol: Ebrill 2017 i Mawrth 2018 | LLYW.CYMRU\nGweithgaredd cleifion allanol\nGweithgaredd cleifion allanol: Ebrill 2017 i Mawrth 2018\nMae’r Set Data Isafswm Cleifion Allanol yn cynnwys data ar presenoldebau newydd, cyfanswm y presenoldebau a chleifion allanol na ddaethant ar gyfer Ebrill 2017 i Mawrth 2018.\nNid y datganiad diweddaraf yn y gyfres: Gweithgaredd cleifion allanol\nRoedd dros 3 miliwn o bresenoldebau cleifion allanol yng Nghymru yn 2017-18 (3,068,773). O’r rhain, roedd 942,354 yn bresenoldebau newydd.\nMae nifer presenoldebau cleifion allanol yn gyffredinol heb newid dros y 10 blynedd diwethaf. Fodd bynnag, mae’r set ddata claf allanol yn cynnwys apwyntiadau meddyg ymgynghorol neu apwyntiadau nyrs annibynnol yn unig, felly nid yw apwyntiadau gyda gweithwyr iechyd proffesiynol eraill (telefeddygaeth ayyb) yn cael eu dal.\nMae cyfradd y presenoldebau newydd fesul 1,000 o boblogaeth preswyl wedi gostwng y flwyddyn yma o 314 fesul 1,000 yn 2016-17 i 302 fesul 1,000 yn 2017-18.\nAbertawe Bro Morgannwg oedd y bwrdd iechyd gyda’r cyfradd uchaf o bresenoldebau newydd yn 2017-18. Powys oedd â’r gyfradd isaf.\nRoedd canran yr holl apwyntiadau claf allanol lle ni fynychodd y claf yr isaf ar gofnod, 0.2 pwynt canran yn is na 2016-17.\nGweithgaredd cleifion allanol, canlyniadau cryno ar gyfer Ebrill 2017 i Mawrth 2018


Ymchwil addysgol ymhlith y pump gorau yn y Deyrnas Unedig - Newyddion - Prifysgol Caerdydd\nYmchwil addysgol ymhlith y pump gorau yn y Deyrnas Unedig\nMae statws Prifysgol Caerdydd fel arweinydd ym maes ymchwil addysgol wedi'i gadarnhau gan ganlyniadau'r Fframwaith Rhagoriaeth Ymchwil (REF) diweddaraf.\nMae canlyniadau REF 2014, a gyhoeddwyd heddiw (18 Rhagfyr), yn graddio ymchwil addysgol yn gydradd 5ed yn y Deyrnas Unedig gydag 84% o'r ymchwil a gyflwynwyd yn rhyngwladol ragorol ac yn arwain y ffordd yn fyd-eang.\nYn ogystal, mae Addysg yng Nghaerdydd wedi'i graddio'n orau yn y Deyrnas Unedig am ddarparu amgylchedd ymchwil sy'n ffafriol i gynhyrchu ymchwil o'r radd flaenaf o ran ei bywiogrwydd a'i chynaliadwyedd.\nMae ymchwil addysgol yng Nghaerdydd wedi'i lleoli yn Ysgol y Gwyddorau Cymdeithasol lle y mae'n elwa ar ddiwylliant arloesol a rhyngddisgyblaethol. Mae ymchwil addysgol wedi'i threfnu'n bedair thema: Plentyndod, diwylliant a hunaniaeth; Addysg, sgiliau a marchnadoedd llafur; Dadansoddi polisi critigol; a Datblygiadau mewn methodoleg ymchwil.\nMae ein Canolfannau Ymchwil yn helpu i sbarduno ymchwil polisi sy'n gosod agendâu a hwyluso ymchwil drawsddisgyblaethol o ansawdd uchel sy'n cael effaith go iawn.\nDywedodd yr Athro Amanda Coffey, Pennaeth Ysgol y Gwyddorau Cymdeithasol: "Rydym yn falch bod ein hymchwil addysgol wedi'i graddio mor uchel. Rydym yn arbennig o falch o weld bod effaith uchel ein hymchwil wedi'i chydnabod. Mae uchafbwyntiau effaith ymchwil yr Ysgol yn cynnwys y rhaglen wrthysmygu arobryn yn ysgolion y Deyrnas Unedig a ddatblygwyd i fynd i'r afael â'r cynnydd mewn pobl ifanc yn eu harddegau sy'n ysmygu. Roedd y rhaglen, a arweiniwyd gan ein Canolfan ar gyfer Datblygu a Gwerthuso Ymyriadau Cymhleth ar gyfer Gwella Iechyd Cyhoeddus (DECIPHer), wedi treialu rhaglen ymyrryd a arweiniwyd gan gyfoedion ac aeth ymlaen i sefydlu cwmni dielw i drwyddedu'r rhaglen ar draws mwy o ysgolion."\nMae Ysgol y Gwyddorau Cymdeithasol yn ymrwymedig i hybu cymdeithaseg gyhoeddus a pholisi, sy'n cael ei llywio gan gydweithredu ac ymgysylltu helaeth.\nYn y blynyddoedd diweddar, mae diwylliant ymchwil bywiog yr Ysgol wedi parhau i gynyddu. Mae wedi datblygu màs cynaliadwy o fwy na 200 o staff ar draws ystod o ddisgyblaethau, ac wedi denu 236 o grantiau ymchwil gwerth £38 miliwn yn ystod y cyfnod asesu.\nMae'r lefel hon o gyllid yn ategu a chefnogi gweithgareddau cyhoeddi, effaith, ac ymgysylltu llwyddiannus ac amrywiol yr Ysgol.


Hafan > Newyddion > Busnes a'r economi > 2011 > Llinell Amser y Gyllideb: beth sy’n digwydd nesaf? Newyddion\nMae Llywodraeth Cymru bellach yn pennu manylion terfynol Cyllideb Ddrafft eleni.\nCyhoeddir y Gyllideb Ddrafft ar 4 Hydref, a chaiff y Gyllideb Derfynol ei chyflwyno gerbron Cynulliad Cenedlaethol Cymru ym mis Rhagfyr.\nSut y mae proses y Gyllideb yn gweithio?\nBob blwyddyn, mae Cymru'n cael dyraniad i'r Gyllideb oddi wrth Lywodraeth y DU. Mae Llywodraeth Cymru yn datblygu cynlluniau ar sut i wario'r Gyllideb. Cyflwynir y cynlluniau yn y Gyllideb Ddrafft sy'n cael ei gosod gerbron y Cynulliad Cenedlaethol; mae Pwyllgorau'n craffu arni ac mae'n cael ei thrafod yn y Cyfarfod Llawn, cyn cael ei chymeradwyo'n ffurfiol gan y Cynulliad.\nPa feysydd y mae'r Gyllideb yn eu cwmpasu?\nMae Cyllideb Llywodraeth Cymru'n ariannu rhai o'n gwasanaethau cyhoeddus mwyaf hanfodol, gan gynnwys ysbytai, prifysgolion a cholegau, ffyrdd, gwasanaethau tân ac ambiwlans, a'r nifer mawr o wasanaethau, megis ysgolion a gwasanaethau cymdeithasol, a ddarperir gan gynghorau.\nBeth yw blaenoriaethau Llywodraeth Cymru am y Gyllideb?\nDros yr ychydig fisoedd diwethaf, mae aelodau Cabinet Llywodraeth Cymru wedi bod yn ystyried blaenoriaethau ar gyfer y Gyllideb arfaethedig, ac yn unol â Chyllideb Ddrafft y llynedd maent yn gweithio ar setliadau sy'n amddiffyn y bobl fwyaf agored i newid yng Nghymru ac yn cyflenwi gwasanaethau cyhoeddus yn effeithlon yn seiliedig ar yr hyn y mae ar ddinasyddion Cymru ei angen, a ble y mae arnynt ei angen.\nNi fydd manylion penodol am faint y mae Llywodraeth Cymru yn bwriadu ei wario ar wahanol feysydd yn hysbys tan ddiwrnod y Gyllideb Ddrafft .\nMae'r llinell amser isod yn amlinellu rhai o brif ddyddiadau proses cynllunio'r Gyllideb.\nLlywodraeth Cymru yn cyhoeddi ei Chyllideb Ddrafft. Mae'r Gyllideb Ddrafft yn nodi sut y caiff yr adnoddau sydd ar gael eu dosbarthu rhwng portffolios y Gweinidogion a meysydd rhaglenni gwariant.\nY Cynulliad yn craffu ar Gyllideb Ddrafft Llywodraeth Cymru.\nBydd Cynulliad Cenedlaethol Cymru yn trafod y Gyllideb Ddrafft.\nY Gyllideb Derfynol yn cael ei gosod gerbron Cynulliad Cenedlaethol Cymru.\nBydd Cynulliad Cenedlaethol Cymru yn trafod ac yn pleidleisio ar y Gyllideb Derfynol.


GOLWG AR WYBREN Y NOS: IONAWR 2020 | Elan Valley\nMae Gwener yn parhau i ymddangos yn wybren y cyfnos fel pwynt disglair o olau yn y de ddwyrain, ac yn cael cyfarfodydd agos a hyfryd gyda’r Gwener a Neifion y mis hwn, ar y 27ain a’r 28ain o Ionawr. Os ydych fel arfer yn cael problemau wrth geisio darganfod y blaned bell, Neifion, fe fydd y 27ain o Ionawr yn rhoi cyfle i chi ei ddarganfod yn hawdd, wrth i’r blaned Gwener fynd heibio yn agos dros ben ar radd o 1/12fed. Fe fydd angen telesgop bach arnoch er mwyn gweld y cawr nwy Neifion, gan ei fod yn rhy aneglur i’w weld gyda’r llygaid noeth. Mae Neifion wedi’i leoli yn y man 2 o’r gloch i’r blaned Gwener ac mae’n ymddangos fel disgen glas/gwyrdd.\nAr yr 28ain o Ionawr, fe gaiff Gwener gyfarfod agos â’r lleuad gilgant, oddeutu 5 gradd, sef lled dau fys wedi’u dal ar led braich. Dyma darged hyfryd i syllu arno, ac yn gyfle i dynnu llun hyfryd.\nMae’r lleuad lawn i’w gweld ar y 10fed o Ionawr a’r Lleuad Newydd ar y 24ain o Ionawr.\nAr y 10fed o Ionawr, fe fydd Diffyg ar y Lleuad Penumbral yn digwydd a gellir ei weld o Asia, Awstralia, Ewrop ac Affrica. Fe fydd y rhai ohonoch sydd â llygaid craff yn gallu gweld y Lleuad yn tywyllu ychydig bach tua’r de, ond fe fydd camera yn well ar gyfer cofnodi trawsnewid y lleuad sydd wedi’i oleuo yn symud i mewn i’r cysgod. Fe fydd y Lleuad yn symud i mewn i gysgod penumbral y Ddaear am 5.08 yh ac yn gadael am 09.12 yh. Nid oes eclips cyflawn na rhannol eleni, ond ceir tri arall o Ddiffygion ar y Lleuad Penumbral ar y 5ed o Fehefin, 5ed o Orffennaf a’r 30ain o Dachwedd. Edrychwch ar y fideo er mwyn deall mwy am Ddiffygion ar y Lleuad. (yn Saesneg)\nClystyrau Wybrennol G\nPleser arall i’r llygaid noeth i’w weld yn ystod Tymor y Gaeaf yw’r clwstwr enfawr ac mae’n ffordd hwylus o ddysgu enwau’r sêr. Gwasgwch ar y ddelwedd am fersiwn wedi’i brintio ac ewch allan â hwn ar noson glir i weld os allwch ddarganfod y sêr i gyd. Mae’r sêr a restrir yn y clwstwr hwn gyda’r rhai mwyaf disglair yn wybren y nos. Dechreuwch gyda’r Aldebaran yng nghytser y Tarw, a symudwch ar draws i Capella yn Auriga. Edrychwch wedyn am y sêr llai disglair Caster a Pollux yn yr Efeilliaid, gall hyn fod yn her mewn wybren sydd â llygredd goleuni. Symudwch tua’r de i Procyon yn Canis Minor, wedyn ymlaen i’r seren llachar a hyfryd Sirius – rhyfeddwch sut y mae’n pefrio yn y gorwel isel deheuol. Symudwch ymlaen at Rigel, seren sy’n cynnwys troed dde y clwstwr gymrus Orion, i fyny at Bellatrix ac yn syth i’r dde i’r cawr coch Betelgeuse.\nCytser yn Perseus\nI’r rhai ohono sydd ag ysbienddrych, mae yna gytser y gellir ei ddarganfod yn un o gytserau mwyaf yn yr wybren. Lleolir Messier 48 yng nghytser Hydra ac mae’n 1500 o flynyddoedd golau o’r Ddaear. Yn ffinio â chytser Monoceros a Hydra, dyma amser gorau’r flwyddyn i’w weld ac fe fydd angen offer gweledol gyda chwyddiad isel i’w weld, gan ei fod dwy waith maint y Lleuad.\nChwiliwch am Procyon, y seren lachar yn Canis Minor a Sius yn Canis Major, a dychmygwch llinellau yn mynd i lawr o Procyon a llinell lorweddol i’r dde o Sirius. Edrychwch ar lle mae’r ddwy ‘linell’ yn cwrdd a chodwch yr ysbienddrych i’ch llygaid. Os ydych mewn wybren dywyll, efallai y byddwch yn gallu ei weld gyda’r llygaid noeth. Trwy ysbienddrych a thelesgop bach, fe welwch tua 50 o sêr yn y clwstwr yma. Mae 80 o sêr i gyd sy’n cynnwys M48.\nSeren Ddwbl ac Ysbryd\nClod: Arsyllfa Mount Lemmon\nWrth i ni barhau â’n taith o wybren y Gaeaf ail ymwelwn â chytser Andromeda wrth iddo suddo yn yr wybren orllewinol o 10 yh ymlaen. Edrychwch am seren ddwbl bert o’r enw Almach a rhyfeddwch ar y lliwiau cyferbyniol o las ac aur: seren brif ddilyniant poeth B9 a chawr oren melyn K3. I ddysgu mwy am ddosbarthiad y sêr, gwyliwch y fideo isod, neu am fersiwn mwy hwylus, gwasgwch yma: (yn Saesneg)\nFe wnaiff telesgop bach rhannu’r sêr yn hawdd a gellir darganfod rhyfeddod pellach trwy ddefnyddio telesgop gyda agorfa 10 modfedd neu fwy; fe rhennir y seren las yn gyfundrefn dair seren, gan wneud Almach yn dechnegol yn gyfundren bedair seren.\nSymudwch i wrthrych mwy heriol wrth ddarganfod y seren nesaf sy’n syth i’r de yng nghytser Andromeda. Mae Mirach, seren goch enfawr, sy’n fwy llachar na’n Haul ni, ond yn oerach mewn tymheredd, yn ymddangos yn fwy llachar trwy delesgop ac wedi’i leoli 200 o flynyddoedd golau i ffwrdd. Edrychwch ar y map sêr uwchben am ei leoliad.\nYsbryd Mirach (NGC 404) wedi’i ddelweddu gan Barc Rhyngwladol Wybren Dywyll Cwm Elan gan ddefnyddio telesgop 2 metr sbectrol yn Arsyllfa Las Cumbres (Prosiect Telesgop Faulkes).\nSymudwch eich telesgop i fyny ychydig er mwyn ei leoli yn y map sêr uwchben a cheisiwch ddod o hyd i belen aneglur, sy’n edrych bron fel adlewyrchiad mewnol, aneglur o Mirach! Nid ysbryd go iawn ydyw; galaeth yw o’r enw NCG 404 ac mae 10 o flynyddoedd golau i ffwrdd.


Ieithoedd: Beirniadu Llywodraeth Cymru - BBC Cymru Fyw\nIeithoedd: Beirniadu Llywodraeth Cymru\nMae grŵp o aelodau seneddol ac arglwyddi wedi beirniadu penderfyniad Llywodraeth Cymru i ddiddymu modiwl ieithoedd o Fagloriaeth Cymru.\nMewn llythyr ar y gweinidog addysg Huw Lewis - sydd wedi ei weld gan BBC Cymru - mae'r grŵp yn nodi eu siom, gan ddisgrifio'r penderfyniad fel "cam yn ôl sy'n mynd yn groes i'r dystiolaeth gadarn am yr angen i wella gallu ieithoedd yn y DU".\nDywedodd Llywodraeth Cymru eu bod yn "cryfhau" y Fagloriaeth yn dilyn adolygiad o gymwysterau.\nFe ddywed y llythyr gan Farwnes Coussins, cadeirydd grŵp trawsbleidiol ar ieithoedd modern: "Rydym wedi nodi'r bryderus bod nifer y bobl sy'n rhan o ddysgu ieithoedd tramor modern yng Nghymru yn llai nag mewn unrhyw ran arall o'r DU."\nFe ddaw'r llythyr wrth i Mr Lewis wynebu beirniadaeth gan y Ceidwadwyr ym Mae Caerdydd am gwtogi cyllid i sefydliad sy'n annog plant ysgol i ddysgu iaith arall.\nMae cyllid CILT Cymru wedi cael ei gwtogi o tua £600,000 i tua £200,000 o ddechrau'r flwyddyn ariannol ym mis Ebrill.\nYn 2005 roedd 12,826 o ddisgyblion yn astudio iaith fodern i lefel TGAU, ond erbyn 2013 roedd y nifer wedi disgyn i 8,601.\nMae nifer y disgyblion sy'n astudio iaith hyd at Lefel A wedi mwy na haneru o 1,467 i 668 dros yr un cyfnod.\nWrth ymateb i'r feirniadaeth o San Steffan am Fagloriaeth Cymru, dywedodd llefarydd ar ran Llywodraeth Cymru:\n"Yn dilyn adolygiad o gymwysterau rydym yn cryfhau Bagloriaeth Cymru ac yn cynyddu'r pwyslais ar ddatblygu sgiliau - ar yr un pryd rydym yn sicrhau bod y cymhwyster diwygiedig yn gallu cael ei rheoli.\n"Nododd yr adolygiad bod y modiwl iaith bresennol o fewn Bagloriaeth Cymru yn gyfyngedig ac y byddai angen cyfnewid y modiwl am ddewis mwy sylweddol.\n"Er na fydd y modiwl iaith yn orfodol i bawb o fewn Bagloriaeth Cymru, bydd yr her ddinasyddiaeth fyd-eang o fewn y cymhwyster diwygiedig yn caniatáu her ieithyddol fydd o ddefnydd go iawn i ddysgwyr.\n"Bydd modd felly i ganolfannau fedru darparu ieithoedd tramor modern o fewn y cymhwyster newydd os fyddan nhw'n dymuno gwneud hynny."\nTorri cyllid addysg ieithoedd modern\nGwyddoniaeth i hybu ieithoedd\nHer hybu ieithoedd a gwyddoniaeth\nGalw am ddysgu ieithoedd tramor


Croeso Cymru • Croeso Caerdydd\nYn ogystal â bod yn gyrchfan o safon ryngwladol ei hun, mae Caerdydd yn fan cychwyn perffaith i gael antur Gymreig ehangach.\nGyda thaith o’r brifddinas i ben mwyaf gogleddol Ynys Môn yn cymryd llai na phum awr, does dim rhaid teithio’n rhy bell i gael blas ar Gymru. Ac er ei bod yn wlad gymharol fach, mae ynddi dri Pharc Cenedlaethol gogoneddus, pum Ardal o Harddwch Naturiol Eithriadol, mwy na 600 o gestyll hynafol, mynydd uchaf Prydain ac eithrio’r Alban a 870 milltir o lwybr arfordirol trawiadol. Ychwanegwch fwyd a diod hyfryd a dewisiadau llety sy’n amrywio o dai yn y coed a thipis i wely a brecwast bwtîc a gwestai plastai gwledig, a dyna i chi gynhwysion taith fythgofiadwy!\nO ran yr awyr agored, chewch chi ddim llawer gwell na Chymru. Dim ond munudau o Gaerdydd brysur, cewch eich trochi mewn golygfeydd arfordirol godidog a chefn gwlad sy’n frith gan warchodfeydd natur, Ardaloedd o Harddwch Naturiol Eithriadol a Pharciau Cenedlaethol. Ym Mharc Cenedlaethol y Bannau Brycheiniog (sydd lai nag awr o Gaerdydd) cewch fynyddoedd lliw mwsogl ar draws y gorwel mewn tonnau mawr gwyrddion a rhaeadrau byrlymus ’Bror Sgydau. Ewch rywfaint ymhellach i ddarganfod cildraethau cudd a thraethau tywod meddal yn Arfordir Sir Benfro (unig Barc Cenedlaethol arfordirol y DU) neu ewch tua’r gogledd i weld copaon uchel Parc Cenedlaethol Eryri.\nGyda’r fath gyfoeth o asedau naturiol, nid yw’n syndod bod Cymru wedi dod yn lle amlwg ar gyfer gweithgareddau antur ar dir, dŵr a hyd yn oed yn yr awyr. Reidiwch y tonnau yn Llangennith, Mecca’r syrffwyr, ar Benrhyn Gŵyr, teimlwch yr awel gyda gwers syrffio gwynt gyda Colwyn Bay Watersports neu beth am fod yn arwr arforgampau yn Sir Benfro (man geni’r gweithgaredd gwlyb a gwych hwn!)\nAr gyfer anturiaethau dwy olwyn, tarwch y traciau yng Nghoed-y-Brenin (y ganolfan llwybrau beicio mynydd bwrpasol gyntaf yn y DU) neu BikePark Wales ym Merthyr Tudful gerllaw, dyma i chi ddau yn unig o lu o brofiadau lawr allt yng Nghymru ar gyfer yr helwyr heriau.\nMae yna hefyd antur na chewch chi ond yng Nghymru mewn lleoliadau unigryw fel ZipWorld, lle gallwch hedfan ar hyd gwifren wib gyflymaf Ewrop, bownsio ar drampolinau drwy ogofâu chwarel tanddaearol enfawr a theithio mewn chartiau cyflym iawn drwy hen chwareli llechi. Neu ewch i Adventure Parc Snowdonia ar gyfer ogofa dan do a syrffio mewndirol ar lagŵn enfawr lle mae tonnau perffaith yn cyrraedd fel cloc. Pan ddaw’n fater o wefr a phefr yng Nghymru, eich dychymyg chi ydy’r unig gyfyngiad. Ewch i’r Wefan Croeso Cymru am fwy o syniadau llawn antur.\nDysgu am Ddiwylliant a Threftadaeth Cymru\nMae hanes a threftadaeth ym mhobman yng Nghymru. Mae mwy na 600 o gestyll ar hyd y tir – tua un i bob 10 milltir sgwâr. Maent yn amrywio o adfeilion rhamantus fel Castell y Bere unig yng Ngwynedd i gaerau cadarn fel triawd Safle Treftadaeth y Byd UNESCO: Biwmares, Conwy a Harlech yng ngogledd Cymru a Chastell Caerffili, ychydig y tu allan i Gaerdydd ail gastell mwyaf yn y DU ar ôl castell Brenhines Lloegr yn Windsor.\nGallwch ymchwilio treftadaeth ddiwydiannol fwy diweddar drwy roi het galed ar eich pen a mynd ar daith yn ddwfn dan y ddaear i hen byllau do, du fel bol buwch ym Mhwll Mawr, Amgueddfa Lofaol Cymru, dysgwch am hanes llechi yn Amgueddfa Lechi Cymru a gweld gwehyddion wrth eu gwaith yn Amgueddfa Wlân Cymru, dim ond ychydig o’r atyniadau hanesyddol sy’n brofiadau cyflawn a gewch yma yng Nghymru.\nMae hefyd raglen lawn o ddigwyddiadau diwylliannol sy’n digwydd drwy gydol y flwyddyn. Dysgwch am ein hiaith unigryw drwy farddoniaeth, stori a chân yn yr Eisteddfod Genedlaethol, mwynhewch rywfaint o flas Cymru yng Ngŵyl Fwyd y Fenni, ymgollwch mewn llyfr da yng Ngŵyl Lenyddol y Gelli a gweld artistiaid o bob cwr o’r byd yng Ngŵyl y Dyn Gwyrdd.\nOs yw’r opsiynau’n ymddangos yn llethol, beth am fynd ar drywydd Ffordd Cymru am ychydig o ysbrydoliaeth? Mae’r teulu hwn o dri llwybr teithio cenedlaethol sy’n croesi’r wlad ac yn mynd drwy rai o’n tirweddau mwyaf trawiadol. Yn olrhain llwybr ar hyd esgeiriau gwyllt a mynyddig Cymru yr holl ffordd i Landudno, yn ddigon cyfleus, mae Ffordd Cambria yn cychwyn yma yng Nghaerdydd. Mae hefyd Ffordd y Gogledd, sy’n dilyn hen lwybr masnach o’r ffin â Lloegr i ben gorllewinol Ynys Môn, a Ffordd yr Arfordir sy’n mynd ar hyd arfordir eang Bae Ceredigion o Sir Benfro yn y de i benrhyn garw Llŷn yn y gogledd. Er y cewch doreth o bethau i’w gweld a’u gwneud ar hyd pob un o’r tair ffordd, mae yna hefyd gyfleoedd di-rif i chi fentro oddi ar y prif lwybr a mynd ar eich hynt eich hun.\nCofiwch rannu eich taith gyda Croeso Cymru gan ddefnyddio #FyNghymru ar wefannau cyfryngau cymdeithasol Croeso Cymru:


Cerdyn parcio a chonsesiynau i weithwyr iechyd, gofal a gwirfoddol | LLYW.CYMRU\nCerdyn parcio a chonsesiynau i weithwyr iechyd, gofal a gwirfoddol\nCanllawiau a thelerau defnydd y cerdyn parcio a chonsesiynau i weithwyr iechyd, gofal a gwirfoddol COVID-19.\nParcio, Bathodynnau Glas a troseddau ffyrdd a\nSut mae defnyddio’r pàs\nConsesiynau parcio canllawiau cyffredinol\nBeth i'w wneud os caiff camau gorfodi eu cymryd\nMae'r pàs hwn yn rhoi tystiolaeth o'r hawl i barcio am ddim i'r rhai sydd ar ddyletswydd fel aelod o staff y GIG, gweithiwr iechyd a gofal cymdeithasol neu wirfoddolwr y GIG. Mae hyn er mwyn eu galluogi i gael consesiynau parcio mewn meysydd parcio oddi ar y stryd sy'n eiddo i awdurdodau lleol, yn ogystal ag ar y stryd yn ystod y cyfnod ymateb brys i COVID-19.\nNid yw'r pàs yn disodli unrhyw drwydded bresennol sydd wedi'i rhoi gan awdurdod lleol ar gyfer consesiynau parcio COVID-19, y dylech barhau i'w defnyddio.\nGallwch hefyd barhau i ddefnyddio unrhyw dystiolaeth arall o hawl i'r consesiynau parcio hyn sydd wedi cael eu derbyn gan eich awdurdod lleol cyn hyn.\nDylai pawb sydd â'r hawl i gonsesiynau parcio COVID-19, yn ogystal â mesurau gorfodi awdurdodau lleol, ddarllen y canllawiau cyffredinol canlynol.\nbydd pasys ar gael drwy Sefydliadau GIG Cymru, awdurdodau lleol a WCVA (Cyngor Gweithredu Gwirfoddol Cymru).\ndylech ysgrifennu eich rhif cofrestru ac enw eich cyflogwr yn glir lle gofynnir am hynny. Dylai Ymatebwyr Gwirfoddol y GIG nodi WCVA fel eu cyflogwr.\ndangoswch eich pàs ar banel blaen y cerbyd lle gellir ei weld yn glir drwy’r ffenestr flaen, gyda'r ochr wedi'i hargraffu yn wynebu i fyny.\nos na fydd modd darllen y manylion ar y pàs, dylech argraffu a llenwi un newydd.\nPan fydd y pàs wedi'i arddangos yn glir ac yn cael ei ddefnyddio yn unol â'r nodiadau canllaw hyn, ni fydd defnyddwyr fel arfer yn cael Hysbysiad Tâl. Cosb (PCN), oni bai eu bod wedi parcio mewn modd sy'n achosi rhwystr difrifol.\ndim ond pan fyddwch ar ddyletswydd swyddogol fel aelod o staff y GIG, gweithiwr iechyd a gofal cymdeithasol neu wirfoddolwr y GIG y gallwch ddefnyddio consesiynau parcio COVID-19. Bydd awdurdodau lleol, Sefydliadau GIG Cymru a WCVA yn dosbarthu'r pàs i'r rhai y maent yn eu hystyried yn gymwys yn unol â’r diffiniad hwn\ncyn parcio, dylech edrych yn ofalus i weld a yw maes parcio yn eiddo i'r cyngor neu'n eiddo i gwmni preifat neu'n cael ei weithredu gan un. Mae’r consesiwn parcio COVID-19 hwn ar gael mewn meysydd parcio oddi ar y stryd y mae’r cyngor yn berchen arnynt ac yn eu gweithredu, yn ogystal ag ar briffyrdd cyhoeddus ac ystadau tai sy'n cael eu cynnal a’u cadw gan y cyngor yn unig\nefallai y bydd consesiynau tebyg ar gael mewn rhai meysydd parcio preifat yn ystod yr ymateb brys i COVID-19, ond dylech holi eich gweithredwyr lleol ble mae'r rhain yn berthnasol a p’un ai a oes angen i chi ddarparu unrhyw wybodaeth ychwanegol. Er enghraifft, efallai y bydd angen i chi gofrestru rhif cofrestru eich cerbyd gyda'r gweithredwr i gael consesiwn cyn parcio. Gall meysydd parcio sy'n defnyddio technoleg Adnabod Platiau Rhif Awtomatig (ANPR) roi PCN hyd yn oed os yw cerbyd wedi parcio dros dro, tra mae’r gyrrwr yn darllen y telerau ac amodau\ntra maent ar ddyletswydd swyddogol, gall defnyddwyr y pàs barcio mewn mannau parcio penodol ar y stryd heb orfod talu megis; mannau talu ac arddangos a mannau parcio preswylwyr\nos nad oes mannau parcio eraill ar gael, gall defnyddwyr barcio ar linellau melyn sengl, ac eithrio:\ny rhai lle mae cyfyngiadau llwytho ychwanegol yn berthnasol iddynt (edrychwch i weld a oes marciau ar ymyl y palmant ac amseroedd cyfyngedig ar gyfer llwytho wedi’u nodi ar arwyddion syth)\ny rhai sydd o fewn 10 metr i gyffordd\ncaiff defnyddwyr consesiynau eu cynghori i barcio'n ystyriol ac yn ddiogel a rhaid iddynt bob amser sicrhau nad ydynt yn achosi rhwystr nac yn peryglu defnyddwyr eraill y ffordd, a rhaid iddynt beidio ag aros mewn lle parcio am fwy o amser nag sydd raid\nos na chaiff y pàs neu unrhyw drwydded/tystiolaeth arall y cytunwyd arni ei harddangos yn gywir, efallai na fydd Swyddog Gorfodi Sifil yn gallu cadarnhau eich bod ar ddyletswydd a gall roi Hysbysiad Tâl Cosb (PCN) i chi\nbydd y cynllun hwn yn para cyhyd ag y bo'r Llywodraeth yn tybio ei fod yn angenrheidiol, fel rhan o'i hymateb i COVID-19. Bydd diwedd y cynllun yn cael ei gyfleu'n gyhoeddus. Ni ddylai consesiynau parcio COVID-19 gael eu defnyddio y tu hwnt i'r dyddiad y dywedir wrthych eu bod wedi dod i ben.\nNid yw consesiynau'n berthnasol ar y stryd yn y mannau canlynol:\nparcio yn eich preswylfa arferol neu leoliadau eraill tra nad ydych yn y gwaith neu'n gwirfoddoli\nar linellau melyn dwbl\nar linellau melyn sengl o fewn 10 metr i gyffordd\nlle mae cyfyngiadau llwytho a dadlwytho (marciau ar ymyl y palmant)\nllinellau igam-ogam wrth groesfannau i gerddwyr\nmarciau cadw'n glir y tu allan i ysgol, ysbyty neu orsaf dân, yr heddlu neu ambiwlans\nymylon palmentydd isel\nmannau parcio crog\nmannau parcio’r heddlu\nmannau parcio ambiwlans\nmannau parcio clybiau ceir\nmannau parcio i geir trydan\nGall unrhyw fath o barcio y tu allan i ganllawiau consesiynau arwain at gael PCN.\nOs ydych yn cael PCN cysylltwch â'r awdurdod lleol sy'n eu cyhoeddi ac esboniwch eich bod ar ddyletswyddau swyddogol.\nOs bydd angen adleoli cerbyd sy'n arddangos y pàs, neu dystiolaeth neu drwydded arall a dderbyniwyd cyn hyn oherwydd ei fod yn achosi rhwystr, gwneir pob ymdrech i ddod o hyd i'r defnyddiwr cyn cymryd unrhyw gamau. Lle bynnag y bo modd, caiff y cerbyd ei adleoli i'r lleoliad diogel agosaf ar y stryd.\nOs byddwch yn cael tocyn parcio (a elwir yn aml yn Hysbysiad Tâl Parcio) gan gwmni parcio preifat, yna bydd yn rhaid i chi gysylltu â'r cwmni yn uniongyrchol. Nid yw'r consesiynau hyn yn ddilys ar dir preifat nac mewn meysydd parcio a reolir. Rhaid i chi wirio yn gyntaf cyn parcio neu fynd i mewn i'r maes parcio.\nMae'r pàs yn ddilys ym mhob ardal awdurdod lleol yng Nghymru. Edrychwch ar wefan eich awdurdod lleol am ragor o fanylion.\nI gael cyngor ar gonsesiynau parcio COVID-19 yn Lloegr, ewch i wefan GOV.UK.


Calan Gaeaf - noson llawn o gythreuliaid | Apg29\nFfeithiau am Calan Gaeaf. Calan Gaeaf yn ddim mwy na hen arferiad paganaidd na ddylai unrhyw un gymryd rhan mewn, lleiaf oll yn Gristion. Marwolaeth a drwg yn ogoneddu.\nYn y 1840au, cymerodd Gwyddelig yn bennaf gydag ef dathliad Celtaidd hyn pan ymfudodd i America. Yn America, mae wedi dod yn wledd fawr, hyd yn oed ymhlith Cristnogion ac yn cael ei ddathlu ar 31 Hydref. O America, mae wedi "Americanized" ers rhai blynyddoedd, dychwelodd i Ewrop gyda pant "penglogau" o pwmpenni, gwrach-set, mygydau erchyll, pladuriau, ffyrc diafol a cerrig beddi mewn plastig neu bren.\n"Felly dyna sut y maent yn lladd, nain, tad, brodyr a chwiorydd, ffrindiau a fyddai'n edrych fel pe baent dychwelyd oddi wrth y meirw fel ysbrydion, sgerbydau a gythreuliaid!"\nCalan Gaeaf yn ffenomen paganaidd cyn-Gristnogol sydd wedi tarddu yn bennaf ymhlith Celtiaid tîm pobl. Roedd y rhain yn wreiddiol o Asia Leiaf, hyd yn oed o Galatia (Twrci fodern).\nY Celtiaid yn cael eu crybwyll yn hanes Ewrop, y tro cyntaf tua 500 CC, pan ar ôl mudo yn byw yn y rhan yna gogleddol Ewrop; yr ardal o amgylch y Danube a gorllewin yr Almaen. Yn Ewrop, aethant yn ôl yr enw "gaeler" neu "grid".\nYn ystod cyfnod ehangu treisgar y Celtiaid ehangu eu hardal, i'r gorllewin tuag at Wlad Belg ac yn enwedig i Brydain, yn enwedig Iwerddon, i'r de i'r Eidal a Sbaen a'r dwyrain i Asia Leiaf, lle maent eto ymgartrefu yn Galatia.\n"Galates" hefyd yn enw Groeg am y Celtiaid. Yn raddol daeth yr Alban, Cymru ac Iwerddon yn arbennig, i gael ei ystyried fel cartref y Celtiaid. gwyliau crefyddol Celtaidd, a bywyd yn gyffredinol, ei arwain trwy ocwltiaeth a arfer y pŵer gan y derwyddon (offeiriad-brenhinoedd). aberth ddefod o blanhigion, yn aml Uchelwydd a bwyd wedi'i goginio, bara yn llawen, yn elfennau cyffredin, ond digwyddodd hefyd ebyrth dynol (gweler Lindow Dyn ym Manceinion, y mae ei sgerbwd ei ddarganfod yn 1984).\nBywyd a marwolaeth duw Samhain\nCôr y Cewri yn Lloegr yn cael ei ystyried ymhlith ceiswyr modern yn "keltism", i fod yn gasglwr effeithiol iawn o bŵer hudol. Dyma lle y gwrachod modern a shamans i seances a dathliadau defodol. Roedd y Celtiaid yn dathlu yr ŵyl gynhaeaf a'r Flwyddyn Newydd ar 1 Tachwedd. Roedd yn ddiwrnod sanctaidd paganaidd. Mae'r blaid yn nodi diwedd yr haf ac felly marwolaeth a'r hydref mynediad dywyll o ran eu natur, sydd ynddo'i hun yn golygu y dechrau newydd o fyw. Yn y ddaear, yn y dail sydd wedi syrthio, egino bylbiau ffres.\nAr yr adeg hon o'r flwyddyn yn golygu hefyd, fod y llen rhwng y bobl sy'n byw yn y byd a'r byd marw (rhwng ymgnawdoliadau) yn deneuaf. Roedd y noson cyn y Flwyddyn Newydd, mae hyn yn "nos sanctaidd", y "Hallow Eve", hy 31 Hydref, pan oedd ganddynt y syniad bod y meirw, o leiaf rhai a fu farw yn ystod y flwyddyn ddiwethaf, ac eraill, yn egni a hwyliau da a drwg - yn ôl i ddaear o dan reolaeth bywyd a marwolaeth duw (golau a thywyll) Samhain. Oedd yn rheoli yn y cosmos ac yn y isfyd.\nAr 31 Hydref, felly, oedd y ddau gyd fyw a gyda'r nos marw. Fe'i gelwir hefyd yn "Noson Hynafiad," "Noson Anfädernas" neu "noson hynafiaid '".\nMae cyfarfod gyda'r hud gwyn a du\nPan fydd y meirw, ac eraill egni a gwirodydd, daeth i'r Ddaear heno, roedd yn rhaid i, ar y naill law, canhwyllau a choelcerthi gyfer y da y maent yn gwneud i'r mannau lle y maent yn groesawgar, yn uniaethu â hwy eu goleuo, appease iddynt gan i edrych fel nhw, ac ar y llaw arall i ddrysu ysglyfaethwyr ac yn dychryn nhw yn ôl ar unwaith, yn edrych yn waeth na nhw a chadw'r tŷ yn oer.\nGolau, tân, gwaed, symbolau o farwolaeth a thywyllwch yn gymysg. Gwyn a hud du yn cael eu bodloni, â min y hud du. Derwyddon cynnau coelcerthi mawr i godi ofn y creaduriaid peryglus gwrachod drwg o'r fath daeth hedfan. Gofynnwyd i bobl ddiffodd tân y cartref ei hun ac yn hytrach lawrlwytho tân newydd gan y tanau Derwyddon i amddiffyn eu hunain.\nGallai'r rhai a ddaeth oddi wrth y byd ysbryd, y ddau yn rhoi anrhegion ar gyfer y Flwyddyn Newydd, er enghraifft, yr addewid o ddychwelyd o olau ar ôl cwymp a'r gaeaf a ffrwythlondeb da yn y flwyddyn sydd i ddod - neu lawrlwythwch y eneidiau y rhai a fu farw heno / nos, hyd yn oed yn ei gwneud yn ofynnol aberth dynol ar gyfer y flwyddyn newydd. Mae'n bryderus budd-daliadau neu felltithion.\nDyma sail materion cyfoes rhai plant yn y drws y noson cyn Diwrnod yr Holl Saint: "Candy neu fws", "Castia-neu-drin" ( "Spratt neu rodd"). Roedd Samhain cael gwybod y rhoddwr a'r Reaper Grim. Felly yr oedd yn disgwyl i barch. wledd yr Eglwys Gristnogol o Drwy'r Dydd Saint, cododd i fuddugoliaeth dros yr ŵyl gynhaeaf Geltaidd baganaidd.\nAc mae arfer Gristnogol gynnar Gwyddelig oedd i erfyn ar gyfer bara yn y tai, ac yn gyfnewid, gweddïwch dros eneidiau y perthnasau marw. Yn y pen draw, roedd dryswch, efallai ateb ocwlt "förkristnandet" - llwyni cysegredig hyd yn oed paganaidd a lleoedd uchel wedi cael eu torri i lawr ac yn disodli gan eglwysi a mynwentydd Cristnogol - fel bod "yr holl y byw a'r nos marw," y meddwl paganaidd, roedd rhai i fyny yn symud "Allahelgonaafton", mewn geiriau eraill Calan Gaeaf.\nDychwelyd o America\nYn y 1840au, cymerodd Gwyddelig yn bennaf gydag ef dathliad Celtaidd hyn pan ymfudodd i America. Yn America, mae wedi dod yn wledd fawr, hyd yn oed ymhlith Cristnogion ac yn cael ei ddathlu ar 31 Hydref. O America, mae wedi "Americanized" ers rhai blynyddoedd, dychwelodd i Ewrop gyda pant "penglogau" o pwmpenni *, gwrach-set, mygydau erchyll, pladuriau, ffyrc diafol a cerrig beddi mewn plastig neu bren.\nRhywfaint o ddata yn awgrymu ei fod yn gwmni gyda jôcs â 1991 dechreuodd y lansiad yn Sweden. Mae taflen o gadwyn fwyd ychydig flynyddoedd yn ôl oedd: "Felly casglu eich spökkompisar a diafol ffrindiau i barti Calan Gaeaf go iawn ac yn paratoi ar gyfer noson llawn o gythreuliaid."\nFelly dyna sut y maent yn lladd, nain, tad, brodyr a chwiorydd, ffrindiau a fyddai'n edrych fel pe baent dychwelyd oddi wrth y meirw fel ysbrydion, sgerbydau a gythreuliaid! Pam gwisgo nid yw'n gwneud hynny yn fwy fel hwyliau da hyn a elwir a "angylion" yn ocwltiaeth, os ydych am i efelychu eu perthnasau a ffrindiau a fu farw - ac sydd bellach yn golygu mynd yn ôl?\nYn amlwg dathliad Calan Gaeaf i'r rhan fwyaf o erfin yn unig gêm diniwed, heb unrhyw meddwl y byddai'n rhywbeth arall y tu ôl. Ond pam y dylai'r dywyll ac mae'n anghyfforddus i'w hamlygu? A yw'r dychryn sillafu'r pryder cynhenid?\nKidding dyn â marwolaeth er mwyn dianc rhag y cyfrifoldeb cyn y farwolaeth ei hun? Dylai Calan Gaeaf yn cael ei weld fel dihangfa angenrheidiol gan realiti? Ydy, mae Calan Gaeaf yn ddim mwy na hen arferiad paganaidd na ddylai unrhyw un gymryd rhan mewn, lleiaf oll yn Gristion. Marwolaeth a drwg yn ogoneddu.\nYn yr ysgol, mae plant yn dysgu ymwrthod trais. Ac mae'n siarad cymaint am amddiffyn y plant, yn gyntaf oll yn meddwl am y budd gorau i'r plant. Mae'r dyneiddiaeth ac enw o ryddid gynnig ar yr un pryd y plant hyn o farwolaeth a thrais symbolau mewn ysgolion, y cyfryngau a chymdeithas yn gyffredinol. safonau dwbl a naïfrwydd, yr wyf yn dweud! Pa mor fawr ein hangen ar gyfer parti nag yma yn Sweden yn ystod yr hydref hir a thywyll, nid yw Calan Gaeaf yn enghraifft dda!\nMarciwch, fel Cristion, yn y byd ysbryd ac yn y ddadl gyhoeddus ar y noson plant-anghyfeillgar paganaidd. Ond Ymateb wrth chwarae plant gwisgoedd yn Gristion yn ddoeth. Dweud, er enghraifft, yn garedig, nad ydych ddim yn dathlu Calan Gaeaf. Anoddach nag y mae'n nid yw fel arfer yn cael mewn gwirionedd. Geisio "Cristnogion" Calan Gaeaf, yr wyf yn golygu y llaw arall, yn y ffordd anghywir i fynd.\n* Yn ôl chwedl Wyddelig, roedd gof drwg o'r enw Jack. twyllo Jac y diafol a gwneud iddo addo i beidio byth â hawlio ei enaid. Pan fu farw yn olaf, yr oedd yn gwadu mynediad i'r nefoedd am ei fod yn achosi cymaint o ar y ddaear. Yna efe a hefyd y gallai darfod i fyny ag y Diafol, a bu yno yn enaid crwydro ar y ddaear. Gofynnodd y Diafol i o leiaf yn cael llusern. Devil la pan tân bach yn y maip pant Jack bwyta o. Ers hynny iddo grwydro yn aflonydd o gwmpas gyda ei "llusern" ac yn chwilio am le i aros. Mewn gemau a llên gwerin o'r enw un lamp fath am "Jack-o-lantern", yn enwedig gyda'r nod o ddychryn ysbrydion drwg gyda.


Cymwysterau Cymru / Pam fod niferoedd ymgeiswyr Safon UG a Safon Uwch yn dal i ddisgyn yng Nghymru?\nHafan > Gwybodaeth ddefnyddiol > I'r wasg > Blogiau ac erthyglau > Pam fod niferoedd ymgeiswyr Safon UG a Safon Uwch yn dal i ddisgyn yng Nghymru?\nPam fod niferoedd ymgeiswyr Safon UG a Safon Uwch yn dal i ddisgyn yng Nghymru?\nMae Tom Anderson, Pennaeth Ymchwil ac Ystadegau yn esbonio pam mae'r nifer o myfyrwyr yn gwneud Safon UK a Safon Uwch yng Nghymru yn gostwng.\nGan Tom Anderson, Pennaeth Ymchwil ac Ystadegau\nDros yr haf llynedd, fe wnes i gyhoeddi blog ar bwnc y gostyngiad mewn ymgeiswyr ar gyfer Safon UG a Safon Uwch yng Nghymru.\nMae ein ffigurau diweddaraf fyn dangos bod cyfanswm y bobl fu’n ymgeisio am gymwysterau Safon UG a Safon Uwch yng Nghymru wedi gostwng eto haf eleni.\nEleni cafwyd 41,415 ymgeisydd Safon UG. Dyna leihad cyffredinol o 27.4%, o bwynt uchaf yr ymgeiswyr yn 2015, sef 57,030.\nYn yr un modd, ond nid mor ddramatig, lleihaodd niferoedd ymgeiswyr Safon Uwch gan 17% dros yr un cyfnod, o 38,480 yn 2015 i 31,925 yn 2019.\nFelly beth allai esbonio’r gostyngiadau hyn?\nMae’n bwysig nodi ei bod hi’n debygol fod ystod o ffactorau ar waith i esbonio’r duedd, fel:\nnifer is o boblogaeth, gan leihau’r nifer o ddysgwyr a allai ddewis sefyll Safon UG a Safon Uwch;\ncwymp yn y nifer ar gyfartaledd o gymwysterau Safon UG a Safon Uwch a astudir gan ddysgwyr; a\nchynnydd mewn dysgwyr sy’n dewis astudio cymwysterau eraill, cychwyn ar hyfforddiant neu ddechrau prentisiaethau.\nMae’r rhan fwyaf sy’n sefyll Safon UG yn ymgeiswyr 17 mlwydd oed, tra bo’r ymgeiswyr ar gyfer Safon Uwch yn 18 oed gan amlaf. Yn ôl ystadegau Llywodraeth Cymru, mae’r niferoedd o fyfyrwyr mewn ysgolion a gynhelir wedi disgyn dros y blynyddoedd diwethaf. Er enghraifft, yn ystod y pedair blynedd rhwng 2013/14 a 2016/17, disgynnodd y nifer gan 9.2%. Mae hyn wedi lleihau’r niferoedd o ddysgwyr a allai ddewis sefyll Safon UG a Safon Uwch yng Nghymru.\nBu i ni hefyd edrych ar ddata byrddau arholi ynghylch sawl dysgwr a lwyddodd i gael o leiaf un Safon UG, Safon Uwch neu Fagloriaeth Uwch Cymru.\nMae’r niferoedd o ran myfyrwyr Cymru a lwyddodd i gael o leiaf un o’r cymwysterau hyn hefyd wedi disgyn, gan 13.5% i ymgeiswyr 17 oed, ac 8.1% i ymgeiswyr 18 oed, (dros gyfnod y pedair blynedd rhwng 2014/15 a 2017/18). Mae cyfradd y lleihad ar gyfer ymgeiswyr 18 oed yn debyg, yn fras, i’r lleihad yn y niferoedd dysgwyr a geir ym Mlwyddyn 11, ond mae ychydig yn fwy serth ar gyfer ymgeiswyr 17 oed.\nAwgryma’r tueddiadau hyn fod lleihad ym mhoblogaeth myfyrwyr 17 ac 18 oed yng Nghymru wedi bod yn brif achos y cwymp mewn ymgeiswyr ar gyfer cymwysterau Safon UG a Safon Uwch. Er hynny, fe all fod ffactorau eraill ar waith a allai gyfrannu at newidiadau mewn niferoedd ymgeiswyr, yn enwedig yn achos ymgeiswyr 17 oed.\nWrth gloddio’n fwy trwyadl drwy’r data, dangoswyd fod llai o ymgeiswyr 17 oed yn sefyll pedwar neu ragor o gyrsiau Safon UG, wrth i ragor o ddysgwyr ddewis astudio tri.\nYmysg y disgyblion 18 oed, y llwybr mwyaf poblogaidd yw dewis astudio ar gyfer tair Safon Uwch ynghyd â’r Fagloriaeth Uwch. Mae’r gyfran o ddisgyblion 18 oed sy’n sefyll o leiaf un Safon UG hefyd wedi lleihau, sy’n helpu i esbonio pam fod niferoedd ymgeiswyr UG wedi disgyn yn gynt nag ymgeiswyr Safon Uwch.


Adolygiad o wasanaethau gofal iechyd cyffredinol i bobl ifanc | Arolygiaeth Gofal Cymru\nMae'r gwaith hwn yn rhan o waith thematig ehangach a gynhaliwyd ar y cyd gan Arolygu Cymru (Arolygiaeth Gofal Iechyd Cymru, Arolygiaeth Gofal Cymru, Estyn a Swyddfa Archwilio Cymru).\nMae'r adolygiad yn dwyn themâu allweddol ynghyd sydd wedi deillio o arolygiadau a gynhaliwyd dros y ddwy flynedd ddiwethaf yn ymwneud â phlant a phobl ifanc, gan gynnwys Gwasanaethau Iechyd Meddwl Plant a'r Glasoed (CAMHS) i gleifion mewnol, triniaethau ar gyfer cyflyrau iechyd corfforol mewn ysbytai a gofal mewn hosbisau plant.\n• Gwasanaethau gofal iechyd cyffredinol i bobl ifanc.\nAr y cyfan, gwelsom fod pobl ifanc at ei gilydd yn cael profiadau da o ofal yn y gwasanaethau. Gwelsom hefyd fod y staff yn gweithio'n galed i ddarparu gofal tosturiol ac urddasol, sy'n canolbwyntio ar yr unigolyn. Fodd bynnag, rydym yn poeni am allu unedau cleifion mewnol CAMHS yng Nghymru i letya pobl risg uchel. Golyga hyn nad yw pobl ifanc bob amser yn gallu cael gofal amserol yn agos at eu cartrefi a bod yn rhaid i rai ohonynt gael eu lleoli y tu allan i'w hardaloedd. Mae angen i Lywodraeth Cymru fynd i'r afael â'r broblem hon.\nAdroddiad Thematig: Sut mae gwasanaethau gofal iechyd yn diwallu anghenion pobl ifanc?\nHawdd ei ddeall – Sut mae gwasanaethau gofal iechyd yn cwrdd ag anghenion pobl ifanc?


Etholiadau i awdurdodau lleol oedd yn cael eu cynnal, felly gwnaethom ganolbwyntio ar hysbysebu 'lleol'. Er mwyn sicrhau bod pobl yn meddwl am yr effaith y gallai eu pleidlais ei chael yn eu hardal, defnyddiwyd yr is-bennawd: "Maen nhw'n digwydd ar garreg eich drws", a defnyddiwyd deunydd creadigol gyda delweddau o fatiau drws, a gallai'r testun amrywio yn dibynnu ar y gynulleidfa a'r neges.\nDefnyddiwyd ein hysbysebion y talwyd amdanynt ar y sianelau canlynol: teledu, fideo ar alw, cyfryngau cymdeithasol, chwiliadau, radio (Cymru a'r Alban yn unig) a byrddau arddangos digidol (yr Alban yn unig).\nGwnaethom addasu ein hysbysebion teledu a radio, gan eu diweddaru gyda'r is-bennawd ar gyfer ein hymgyrch newydd. Yn ein hysbyseb deledu, gwnaethom ymgorffori'r ddelwedd o'r mat drws yn y ffrâm derfynol er mwyn sicrhau bod y dull creadigol yn cael ei integreiddio'n llawn. Roedd hon yn ffordd o sicrhau gwerth am arian ond heb fynd i gostau creadigol hollol newydd, ynghyd â chadw ein hymgyrch yn ffres.\nGwnaethom wynebu her fawr wrth brynu hysbysebion teledu ar gyfer yr ymgyrch am ddau reswm:\nNid oedd unrhyw etholiadau'n cael eu cynnal yn Llundain Fwyaf. Fel y cyfryw, roedd angen i ni eithrio Llundain wrth brynu hysbysebion teledu er mwyn osgoi dryswch. Roedd hyn yn golygu y bu'n rhaid i ni brynu hysbysebion teledu yn ôl rhanbarth, yn hytrach nag ar draws Prydain Fawr, a gynyddodd ein costau ac a gyfyngodd ar ein cyrhaeddiad.\nCreodd hyn broblem ychwanegol, sef y gallai pobl mewn siroedd cyfagos lle roedd etholiadau lleol yn cael eu cynnal, ond a oedd yn cael hysbysebion teledu Llundain, golli allan. Er mwyn datrys hyn, gwnaethom gynyddu ein hysbysebion fideo ar alw a phrynu hysbysebion teledu digidol oedd yn targedu'r ardal dan sylw yn uniongyrchol er mwyn sicrhau nad oedd neb mewn ardal lle roedd etholiadau yn cael eu cynnal yn colli allan ar weld ein neges.\nRoedd dyddiadau cau gwahanol ar gyfer cofrestru yng Nghymru, Lloegr a'r Alban. Roedd hyn yn golygu na allem ddefnyddio'r dyddiad cau ar gyfer cofrestru mewn ardaloedd a oedd yn cwmpasu Lloegr a'r Alban. Effeithiodd hyn ar ranbarth darlledu ITV Borders, a Channel 4 Scotland, sy'n cynnwys rhan helaeth o ogledd Lloegr.\nCollwyd gwerth yn ein hymgyrch oherwydd y ddau ffactor hyn. Er mwyn gwrthbwyso hyn, gwnaethom gynyddu ein hysbysebion fideo ar alw ledled Prydain Fawr. Oherwydd y gellir eu targedu'n uniongyrchol, gwnaethom lwyddo i osgoi unrhyw broblemau o ran negeseuon dryslyd gan ddangos fersiynau o'n hysbyseb deledu gyda'r dyddiad cau cywir ar gyfer cofrestru ledled Prydain Fawr.\nGweithgarwch cymdeithasol ar gyfer grwpiau lle na cheir lefelau cofrestru digonol\nGwnaethom greu hysbysebion Facebook wedi'u targedu at fyfyrwyr, pobl a oedd newydd symud tŷ, pobl ifanc 16 a 17 oed yn yr Alban ac aelodau'r lluoedd arfog. Gwnaethom hefyd drefnu hysbysebion baner digidol ar gyfer dyfeisiau symudol yn unig wedi'u hanelu at bobl oedd yn pleidleisio am y tro cyntaf yn yr Alban.\nRoedd ein gweithgarwch a anelwyd at aelodau'r lluoedd arfog yn canolbwyntio ar y rheini a oedd yn gwasanaethu dramor gyda lefel lai o weithgarwch yn targedu aelodau'r lluoedd arfog yn y DU, er mwyn ategu'r hyn y gallent ei weld o'n hysbysebion eraill.\nGwnaethom hefyd dargedu cefnogwyr y lluoedd arfog, gan ofyn i bobl rannu'r hysbyseb os oeddent yn dymuno helpu i sicrhau nad oedd aelodau'r lluoedd arfog yn colli eu hawl i bleidleisio.


Fe fydd hi’n “hawl gyfreithiol” i fynnu band llydan cyflym erbyn 2020 – Golwg360\n20 Rhagfyr 2017 am 11:38\nFe fydd hawl gan gartrefi i fynnu mynediad i fand llydan cyflym erbyn 2020 o dan reolau newydd i helpu mwy o bobol i gael mynediad i’r we.\nMae mynediad 1.1 miliwn o gartrefi i’r we yn arafach nag y dylai fod, ac fe fydd yn orfodol i gwmnïau ddarparu mynediad i’r we hyd at gost benodol.\nFe fydd y rheolau newydd yn mynnu bod gan bob cartref fynediad i’r we ar gyflymdra o 10MB yr eiliad – gan wrthod cynnig gwirfoddol gan BT i wella’r cyflymdra.\nDim ond trwy gyflwyno’r orfodaeth y byddai modd sicrhau mynediad digonol i’r we, yn ôl Llywodraeth Prydain.\nYn ôl Ofcom, dyw 4% o gartrefi gwledydd Prydain ddim yn gallu cael mynediad digonol i’r we ar gyflymdra o 10MB yr eiliad.\nAc mae Prydain ar ei hôl hi o ran darparu ffibrau sy’n cyflymu mynediad i’r we.\nDywedodd Ysgrifennydd Diwylliant San Steffan, Karen Bradley, fod Llywodraeth Prydain yn “ddiolchgar” i BT am eu cynnig gwirfoddol, ond mai dim ond rheoleiddio fyddai’n llwyddo.\n“Mae hyn i gyd yn rhan o’n gwaith o sicrhau bod isadeiledd telegyfathrebu Prydain yn addas ar gyfer y dyfodol ac y bydd yn parhau i ddarparu’r cyswllt sydd ei angen ar gwsmeriaid yn yr oes ddigidol.”\nDywedodd llefarydd ar ran BT eu bod yn “parchu penderfyniad y llywodraeth”.\nMae’r cyhoeddiad wedi’i groesawu gan gwmni Which? hefyd, ac maen nhw wedi galw am “weithredu’n gyflym er mwyn sicrhau bod cwsmeriaid yn cael y cyflymdra sydd wedi’i addo erbyn 2020” ac am “fonitro’r rhaglen er mwyn sicrhau y gall gadw i fyny gyda thechnoleg sy’n newid”.


Gweithdy: Addasu Storiau yn Nofelau Graffeg – Arad Goch\nGweithdy: Addasu Storiau yn Nofelau Graffeg\nGan Carwyn Blayney\t24/09/2020 November 13th, 2020 No Comments\nAddasu Storïau yn Nofelau Graffeg:\ngweithdy gyda Hamid Sulaiman\nMae Cwmni Theatr Arad Goch yn gweithio gyda’r awdur nofelau graffeg Hamid Sulaiman o Syria sydd ar hyn o bryd yn rhannu ei amser rhwng ‘prif drefi comics Ewrop’ Angoulême a Berlin. Fel rhan o’n prosiect rydyn ni’n trefnu gweithdy ymarferol i awduron ac arlunwyr yng Nghymru gyda’r bwriad o gynyddu diddordeb a sgiliau yn y maes.\nBydd y gweithdy yn defnyddio cynhyrchiad trawiadol Gwmni Theatr Arad Goch o HUDO gan Mared Llywelyn Williams fel testun. Gweithdy mewn dwy rhan fydd hwn i drafod y broses o addasu stori yn gyfres o ddelweddau graffeg. Cynhelir y gweithdy ymarferol dros Zoom; bydd y mynychwyr yn creu a datblygu eu syniadau eu hunain fel rhan o’r gweithdy.\nMae nifer y llefydd yn gyfyngedig i 10 yn unig; mae’r gweithdy yn addas i artistiaid profiadol neu fyfyrwyr. Cysylltwch â post@aradgoch.org am fwy o wybodaeth ac i gadw le. Cynhelir y gweithdy trwy gyfrwng y Saesneg.\nRhan 1 – Hydref 8fed, 5pm. (90 munud)\nRhan 2 – Hydref 12fed, 5pm. (90 munud)\nPris: £20 (llawn) £10 (i fyfyrwyr)\nMae’r cydweithrediad hwn yn rhan o brosiect Literary Europe Live Plus a gydlynnir gan Lenyddiaeth Ar Draws Ffiniau gyda nawdd drwy raglen Ewrop Greadigol yr Undeb Ewropeaidd.\nHamid Sulaiman: mae gwybodaeth am Hamid a’i waith ar https://www.lit-across-frontiers.org/profiles/hamid-sulaiman/\nHUDO: Mae HUDO yn gynhyrchiad theatr fforwm gafodd ei gynhyrchu gyda chydweithrediad Comisiynydd yr Heddlu a Throsedd Dyfed Powys yn 2018 er mwyn codi ymwybyddiaeth a mynd i’r afael â’r broblem o gamfanteisio rhywiol ar bobl ifanc. Teithiodd i ysgolion uwchradd ledled Cymru rhwng 2018 a 2019, ac ennill dwy wobr Arts & Business Cymru yn 2019.\nPrevious PostStori Alex\nNext PostTheatr ddigidol, theatr ar-lein, theatr wahanol iawn.


Cymru | Maniffesto Cymru\nGyda’n gilydd gallwn greu Cymru addas ar gyfer cenedlaethau’r dyfodol\nDyma ein maniffesto ar gyfer sut gallwn gydweithio i greu Cymru sy’n addas ar gyfer cenedlaethau’r dyfodol. Er ein bod yn byw mewn cyfnod ansicr, yn wynebu pandemig byd-eang ar y cyd ag argyfwng hinsawdd a natur, rydym wedi gweld y posibiliadau a’r newid sydd ei angen i’w gwireddu.\nRhaid i ni symud tuag at fod yn wlad sy’n rhoi gwerth ar natur fel sylfaen ar gyfer cymdeithas iach ac sy’n hyrwyddo economi gynaliadwy. Cenedl sy’n cymryd cyfrifoldeb dros yr effaith mae ein gweithredoedd gartref yn ei gael yn fyd-eang ac i’r gwrthwyneb.\nHer WWF Cymru i Lywodraeth nesaf Cymru yw i ymateb i’r cyfleoedd sydd o’n blaenau drwy ymrwymo i wneud y canlynol:\nSicrhau economi werdd a chyfiawn trwy wneud natur yn ganolog i bob penderfyniad a chreu rhaglen swyddi cenedlaethol sy’n addas i’r dyfodol.\nDiwygio ein system fwyd er mwyn iddi gyflawni dros natur a phobl trwy wreiddio arferion ffermio sy’n ystyriol o natur a hinsawdd a gwarchod natur dramor trwy sicrhau mai Cymru yw’r genedl gyntaf heb ddatgoedwigo.\nRhoi natur ar y llwybr i adferiad drwy warchod ein hafonydd, ein moroedd a’n tir i genedlaethau’r presennol a’r dyfodol trwy neilltuo 1% o’r holl gyllidebau i adfer natur a brwydro yn erbyn newid hinsawdd.\nDim ond drwy gydweithio y byddwn yn gwireddu newid parhaol ac effaith byd-eang – Gweithredwch ac ARWYDDWCH EIN MANIFFESTO i ddangos eich cefnogaeth.\nMae ein dyfodol, a dyfodol y cenedlaethau i ddod yn ein dwylo ni. Gallwn wneud gwahaniaeth, dechrau’r adferiad gwyrdd a gwneud Cymru’n le gwell i bobl ac i natur.


Sgamiau Anifeiliaid Anwes - Wales\nSgamiau Anifeiliaid Anwes\nBydd sgamiau anifeiliaid anwes yn digwydd pan fyddwch yn gweld anifail anwes yn cael ei hysbysebu ar-lein a gofynnir i chi dalu blaendal neu’r pris llawn am yr anifail, ond i ganfod nad yw’r anifail anwes rydych wedi’i brynu yn bodoli, ac rydych wedi cael eich twyllo.\nMae’r sgam wedi bod ar waith ers sawl blwyddyn, ond cynyddodd nifer yr achosion y rhoddir gwybod amdanynt yn sylweddol ers dechrau pandemig COVID-19, pan ddaeth anifeiliaid anwes yn fwy poblogaidd wrth i bobl geisio cysur a chwmni yn ystod cyfyngiadau symud cysylltiedig. Manteisiodd twyllwyr ar y sefyllfa hon, ynghyd â’r cyfyngiadau teithio a’r mesurau cadw pellter cymdeithasol a orfodwyd, a oedd yn golygu ei bod hi’n anodd mynd i weld anifeiliaid anwes.\nMewn rhai achosion, bydd y twyll yn parhau ar ôl gwneud y taliad cychwynnol, pan fydd y cyflawnwyr yn gofyn am daliadau ychwanegol, gan honni eu bod i dalu am gostau fel brechiadau, yswiriant a danfon yr anifail anwes.\nBydd y rhan fwyaf o hysbysebion twyllodrus am anifeiliaid anwes yn ymddangos ar lwyfannau gwerthu anifeiliaid anwes penodol, marchnadoedd ar-lein a’r cyfryngau cymdeithasol, yn y drefn honno.\nAmddiffynnwch eich hun rhag sgamiau anifeiliaid anwes\nOs ydych yn ystyried prynu anifail anwes oddi ar wefan neu gan unigolyn nad ydych yn ei adnabod yn bersonol nac yn ymddiried ynddo, dylech ymchwilio iddi/iddo gan fod mor drylwyr â phosibl. Chwiliwch am adolygiadau gan brynwyr eraill a’u darllen. Os mai marchnad ar-lein yw’r llwyfan, edrychwch ar hanes adborth y gwerthwr cyn parhau.\nDylech fynd i weld yr anifail yn bersonol bob amser, gan wneud yn siŵr eich bod hefyd yn gallu gweld y fam a gweddill y dorraid (os oes unrhyw frodyr neu chwiorydd). Os na allwch wneud hynny, gofynnwch am alwad fideo dros Zoom, Teams, WhatsApp, Facebook Messenger neu un o’r dulliau eraill sydd ar gael yn gyffredin. Os bydd y gwerthwr yn dweud wrthych na allwch naill ai gael fideo na gweld anifail y fam, gofynnwch pam, gan gofio bod gan dwyllwyr brofiad o ddylanwadu ar bobl a’u twyllo.\nPeidiwch â gwneud unrhyw daliadau – ni waeth pa mor fach ydynt – oni bai eich bod yn sicr bod yr anifail yn bodoli ac yn bodloni eich disgwyliadau, gan gynnwys ei gefndir.\nPeidiwch byth â thalu drwy drosglwyddiad banc, oherwydd bydd yn anodd neu’n amhosibl adennill eich arian os mai sgam ydyw, neu os bydd problem gyda’r anifail ei hun. Byddwch yn fwy tebygol o gael eich arian yn ôl os byddwch yn talu drwy gerdyn credyd neu wasanaeth talu fel PayPal.\nOs byddwch yn dioddef sgam anifail anwes\nOs ydych yn credu eich bod wedi cael eich twyllo, cysylltwch â’ch banc ar unwaith a rhoi gwybod am yr achos i Action Fraud ar-lein yn actionfraud.police.uk neu drwy ffonio 0300 123 2040.\nGallwch gael rhagor o wybodaeth am brynu ci yn thekennelclub.org.uk/getting-a-dog\nGallwch gael rhagor o wybodaeth am brynu cath yn cats.org.uk/help-and-advice/getting-a-cat\nMae’r RSPCA yn cynnig gwybodaeth am yr arfer greulon o ffermio cŵn bach, gan gynnwys cyngor ar sut i adnabod arwyddion hyn mewn ci rydych yn ystyried ei brynu rspca.org.uk/adviceandwelfare/pets/dogs/puppy/sales